qundao/data-zh-poetry huggingface dataset:
送一灵上人出塞寻祖心禅师
作者：陈子升
朝代：清
体裁：古风

曹溪学者楚臣裔，贝叶莲花卷荃蕙。经行忽感远游章，飞锡将穷沙漠际。极北霜多芳草无，弥天路断月明孤。萧寺何方来白马，秦关空见落黄榆。十载飘零祖和尚，玉门投老非为将。化鹤难归华表前，牧羝更在天山上。尔寻先觉岁方秋，鸿雁南宾尔北游。莲社称诗别庐岳，梅花赠远忆罗浮。边沙往往销金铠，布衲一肩神百倍。到时好向故人言，知我愁心满沧海。
送人
作者：陈子升
朝代：清
体裁：七言绝句

庄蹻滇南路不迷，相如拥传汉宫西。而今帝业驱铜马，莫遣儒生辨碧鸡。
送人之牂牁
作者：陈子升
朝代：清
体裁：五言律诗

居人殊郁郁，送尔客何方。白露将秋色，青莲愁夜郎。沙分胡雁小，天合楚云长。为问牂牁水，楼船何渺茫。
送人游西岳
作者：陈子升
朝代：清
体裁：五言律诗

山色淡无尽，片云飞向西。身将落日上，背指秋旻低。我独未得往，三峰空有倪。因君寄清梦，寥绝问高栖。
送体莹上人之云门
作者：陈子升
朝代：清
体裁：五言律诗

祖庭将重辟，师命敢辞劳。鹤过篷窗疾，猿窥箬笠高。一林寒独往，众壑水相遭。未觉暌言笑，松风与海涛。
送元孝之楚
作者：陈子升
朝代：清
体裁：五言律诗

远游安可极，壹郁念平生。背雒独愁坐，怀沙空此行。疑山低晚黛，梦泽转寒旌。今日黄钟毁，休高白雪声。
送区公式同何景常之任溧阳
作者：陈子升
朝代：清
体裁：五言律诗

临行资馆谷，赎得敝裘回。微雪飘长荡，閒云到大坏。寻幽知独往，望远倩君催。铸剑前徽在，羞称笔札才。
送吴熙申之潮州兼讯故将军吴葛如家予时有豫章之行
作者：陈子升
朝代：清
体裁：五言律诗

江南芳草气，蒸作岭南云。更客江南久，相逢对夕曛。北风随落雁，西第忆将军。我亦东林去，山钟使尔闻。
送屈修古游闽中
作者：陈子升
朝代：清
体裁：七言绝句

八闽一半海侵城，万里波涛一叶轻。边塞中原今莫问，鹧鸪声里送君行。
送旷圆大师结夏罗浮次见赠韵
作者：陈子升
朝代：清
体裁：七言律诗

此去无烦遇葛洪，欲移灵鹫峙南中。藏身自会神龙变，开口当令哑虎通。泉喜独探过夏伏，衲留人补待秋风。飞云绝顶劳相寄，昏黑擎将晓日红。
送曹彝伯还太仓
作者：陈子升
朝代：清
体裁：五言律诗

綵艇餐红荔，明楼宿白云。如何方缱绻，天际忽离群。甲帐长途匝，牙香夹被熏。会吹吴地月，佳气一氤氲。
送李乔令北游兼寄程周量
作者：陈子升
朝代：清
体裁：七言律诗

八千里远谁堪客，第五名高尔过人。竹户闭曾因学道，金台到便不忧贫。阵寻涿鹿棋无敌，店倚蜚龙药有神。知向嘈嘈弦管里，细吟佳句属乡亲。
送某还义乌营母太夫人葬
作者：陈子升
朝代：清
体裁：七言律诗

何事登堂慰伯俞，空闱一拜旧罗襦。白杨风急吹萱草，鸿雁天寒泣孝乌。玉帐珥貂身暂远，瑶台遗蜕手亲扶。祥芝定发金华岭，雪遍梅花隐绛趺。
送查伊璜还浙
作者：陈子升
朝代：清
体裁：七言律诗

花落台荒始见君，岭梅如雪惜离群。惊人上座金盈橐，载妓归舟水映裙。柳嫩西陵莺语涩，峰晴南岳雁行分。只今诸弟弦歌宰，越艳吴趋远莫闻。
送梁甥敦五德庆广文
作者：陈子升
朝代：清
体裁：七言律诗

越江西上近湘漓，薄禄还同酒一卮。舅宅昔闻成此相，圣门今见作人师。猺童语杂城边市，龙母神归树里祠。莫谓山陬限文教，看君前去拥皋比。
送离公游罗浮
作者：陈子升
朝代：清
体裁：七言律诗

罗浮未得置茅庐，深羡吾师愿有馀。欲往便辞监院事，临行犹接舍山书。铁桥立已观空了，哑虎逢当答话初。独笑离家在城客，眼看云影但踟蹰。
送董无休还会稽兼寄陆惠迪子占兄弟
作者：陈子升
朝代：清
体裁：七言律诗

严城风物倍萧森，斜日河桥去客心。三策漫劳趋阙献，五噫还为出关吟。苧萝黛色归装入，茹霅烟波倚棹寻。且欲从君称二陆，云间髣髴似山阴。
送谈蘧怀游潮阳便还京江
作者：陈子升
朝代：清
体裁：七言律诗

满天寒雨问将归，沧海东流碣石微。乡思已驰京口去，宾鸿犹欲岭南飞。春生石砝尝鲜馔，云起金焦见羽衣。还望台关转寥落，折梅书信莫教稀。
送谭天水游燕赴周舍人之约
作者：陈子升
朝代：清
体裁：七言律诗

南武城头吹海螺，秋声不觉入离歌。一尊酒尽闺人别，中秘书藏国士过。向晚脱貂眠火炕，当风嘶马踏冰河。内家宋锦装潢巧，戏写蛾眉价必多。
送谭说剑
作者：陈子升
朝代：清
体裁：七言绝句

也为无车出每迟，蒯缑何处合雄雌。闽中公子深相忆，珠履行行蹑武夷。
送远斋上人北游
作者：陈子升
朝代：清
体裁：五言律诗

了得南宗义，因人漫北行。衣藏珠自现，锡指雁新横。舌底将莲种，眉毫斗雪生。遥知直署客，休沐出都迎。
送远集古
作者：陈子升
朝代：清
体裁：七言律诗

艰危须仗济时才，儒术于我何有哉。万里只携孤剑去，群心能捧大明来。忽蒙汉诏还冠冕，更取峰霞入酒杯。期向金陵醉江树，东山朝日翠屏开。
送陈明敬游西湖
作者：陈子升
朝代：清
体裁：五言律诗

西湖清彻底，观海眼犹悬。二月千花浪，三吴一叶船。红颜开藕际，白业在鸥边。去去隳名得，鸱夷未足贤。
送雁和元孝
作者：陈子升
朝代：清
体裁：七言律诗

雪后长途在远天，榆关风细客心悬。迹留南浦因成别，啼过西楼忽渺然。新影欲低青海月，故群仍破黑山烟。稻粱不免重来食，多恐惊沙没水田。
送黎遂球公车北上
作者：陈子升
朝代：清
体裁：七言律诗

南地犹思北地寒，今春当作来春看。上林始信成名易，芳草无忧行路难。黄雀野田时一见，青骢到处欲为欢。只今愁煞离弦笛，还望青云整羽翰。
适吴诗送黄羽可
作者：陈子升
朝代：清
体裁：古风

章甫将有资，乃从南越适。问子适何方，泰伯古所历。兴废奚足云，贤哲丛今昔。文心言子秘，乐意延陵析。被裘无妄睨，栖庑有嘉觌。彼观隆四姓，我想驰三益。矧我梦寐劳，匪伊朝且夕。送送超庾关，望望弥震泽。海气肃襟袂，秋风迅帆席。流霞烁鸡陂，寒月皓虎石。允与素心人，抗论通云霓。邂逅情或对，应求理不只。无挟玙璠姿，取笑瓴与甋。
逢沈从弱
作者：陈子升
朝代：清
体裁：五言律诗

忆打渔阳鼓，风流自皖江。忽然清梦断，消息宝钟撞。夫子复解此，难将宿习降。相期鸾啸处，江阁对虚窗。
逢邓子敬讯郭天门先生家居有寄
作者：陈子升
朝代：清
体裁：古风

中丞归老处，一片洞庭秋。客至鄱湖上，湖光远近浮。天风吹鹤氅，海国忆龙舟。若有离骚作，知子赋远游。
道逢周木天有赠
作者：陈子升
朝代：清
体裁：七言律诗

柳拂铜章早折腰，还闻星使影摇摇。宦途傍海愁鸿渐，旅食逢秋作叶飘。羽猎尚劳千里骏，铙歌新动九江潮。风尘梦想披云得，何惜班荆定久要。
遥讯万膳部寓处
作者：陈子升
朝代：清
体裁：七言律诗

南浦经年澹绿波，美人东路思如何。滕王阁上风流远，陆贾城边荆棘多。桂水月寒淹击楫，兰台春暗失鸣珂。思君宗衮阽危日，一曲箜篌怨渡河。
遥送孙无言自扬州还黄山
作者：陈子升
朝代：清
体裁：五言律诗

维扬不久客，故里有黄山。厌听竹西唱，欲怡松际颜。鸾高方解啸，鹤在更知还。望以罗浮月，寥寥天地间。
遥题药地禅师青原新得瀑泉
作者：陈子升
朝代：清

远公却住青原寺，三叠泉流七祖山。才向虎狼边振锡，晴虹飞下翠微间。混混曹溪水有源，青原一派号山门。不见大师传祖意，三条冰挂一峰尊。官长樵苏尽欢喜，旧山忽见新泉水。师将一口吸西江，谁共解者愚山子。不肯常升讲法台，只应随意把山开。为怜旧友相如渴，片札将泉过岭来。
遥题药地禅师青原新得瀑泉·其一
作者：陈子升
朝代：清
体裁：七言绝句

远公却住青原寺，三叠泉流七祖山。才向虎狼边振锡，晴虹飞下翠微间。
遥题药地禅师青原新得瀑泉·其三
作者：陈子升
朝代：清
体裁：七言绝句

官长樵苏尽欢喜，旧山忽见新泉水。师将一口吸西江，谁共解者愚山子。
遥题药地禅师青原新得瀑泉·其二
作者：陈子升
朝代：清
体裁：七言绝句

混混曹溪水有源，青原一派号山门。不见大师传祖意，三条冰挂一峰尊。
遥题药地禅师青原新得瀑泉·其四
作者：陈子升
朝代：清
体裁：七言绝句

不肯常升讲法台，只应随意把山开。为怜旧友相如渴，片札将泉过岭来。
避寇
作者：陈子升
朝代：清
体裁：七言律诗

氛起潢池接野烟，秋生皂帽失辽田。婆娑忍别枌榆地，豁达惟看鸿雁天。畏道回车疑九折，芳邻将母尚三迁。腐儒书剑期无恙，愁展蒙庄胠箧篇。
邀瀑亭探得西字
作者：陈子升
朝代：清
体裁：七言律诗

一踏春郊信杖藜，吾兄邀瀑有高栖。招同桂树山虚左，漏满莲花日隐西。射客御风惊履石，琴歌流水戛回溪。欲穷康乐全山胜，已羡开门第一题。
邺中
作者：陈子升
朝代：清
体裁：七言律诗

漳河流尽故宫尘，霸气如从马首新。东汉缀旒因有国，西园飞盖若无人。风悲古冢啼山鸟，日射寒塘散渚蘋。孤客吟边不知暝，建安年后有良辰。
邺台怀古
作者：陈子升
朝代：清
体裁：七言律诗

邺城斜日散陂陀，铜雀荒凉蔓草多。薤露一为称汉世，墓田空自对漳河。中原孤寡窥符玺，甲帐婵娟泣绮罗。词客几回羁旅恨，月明乌鹊迥飞过。
郊居答梁颙若陈元孝见访之作
作者：陈子升
朝代：清
体裁：五言律诗

我憩西郊外，入山殊未深。不堪徵赋及，幸有故人寻。金磬答双院，木瓜寒一林。还期同静坐，乘月在长吟。
酒酣赠汪汉翀工部
作者：陈子升
朝代：清
体裁：七言律诗

杖藜无赖到东城，话到悬河酒遂倾。桂树小山成吏隐，桃花深水见交情。欲持元赋还西鄂，却选青钱忆水衡。四座相欢重问我，十年忧患感生平。
酬职方潘员外霜鹤
作者：陈子升
朝代：清
体裁：七言律诗

青春湖海挟飞仙，白马朱明粲锦鞯。日下心期比鸣鹤，秋来职事托轻蝉。通侯解佩酬新赋，侍女添香媚晚筵。欲学卢谌守从事，翻飞仍在圣人前。
醉中吟寄内
作者：陈子升
朝代：清
体裁：古风

江城飞雨烟濛濛，主人劝我杯酒浓。绿槐雨滴白鹇饮，蜜酒藤床醉即寝。山妻生日身在城，白头相重千金轻。醉中笑看侏儒饱，犹有东方割炙情。
采石夜泊
作者：陈子升
朝代：清
体裁：五言律诗

千秋牛渚月，清影照袁郎。异代还高咏，孤臣对举觞。江心飘断梗，天末见维桑。何处瞻鳷鹊，金波自渺茫。
重入庐山归宗寺受天和尚戒答西堂角公见赠之作用韵
作者：陈子升
朝代：清
体裁：七言律诗

钵饭馀香著一身，竹房宜贮客囊贫。诗篇或许超名辈，道行多惭让别人。石窦纳风泉响细，金轮承日塔光新。归宗旧地归心属，一见同门即甚亲。
重移村居既北复南未返吾庐慨然兴叹
作者：陈子升
朝代：清
体裁：七言律诗

桑梓依依历草茅，故园应为长蟏蛸。望穷北渚湘兰种，拣尽南枝越鸟巢。淮海岂同公路浦，辋川新有孟城坳。柴门几处秋萧瑟，后夜行吟月下敲。
野阔
作者：陈子升
朝代：清
体裁：七言律诗

野阔苍梧云向西，漓江东下楚天低。清秋牧马羚羊峡，落日跕鸢鸲鹆溪。炎峤从来尊赤帝，寒烟几处哭黔黎。可怜旧种桃花客，重问武陵津已迷。
金陵
作者：陈子升
朝代：清

六朝君莫问，千古并生愁。宫似咸阳创，江胜雒水流。鹓鸾何日散，芦苇飒然秋。独有秦淮月，时时照客舟。往日南京事，閒时共尔论。江来千万派，城启十三门。剑佩留勋府，戎衣在寝园。兴亡看六代，何必远伤魂。
金陵
作者：陈子升
朝代：清
体裁：七言律诗

秦淮新月浸微波，曾咽当年玉树歌。双阙荒凉山鸟至，六朝烟霭寺僧多。桃迎渡口春无限，蘋采江南晚奈何。莫把须眉倚红粉，酒楼高绝客颜酡。
金陵·其一
作者：陈子升
朝代：清
体裁：五言律诗

六朝君莫问，千古并生愁。宫似咸阳创，江胜雒水流。鹓鸾何日散，芦苇飒然秋。独有秦淮月，时时照客舟。
金陵·其二
作者：陈子升
朝代：清
体裁：五言律诗

往日南京事，閒时共尔论。江来千万派，城启十三门。剑佩留勋府，戎衣在寝园。兴亡看六代，何必远伤魂。
钱
作者：陈子升
朝代：清
体裁：七言律诗

藕心榆荚不知秋，初把铜山一一搜。共出红炉添火热，散行尘世学泉流。金边界得天应裂，宝字排成鬼亦愁。莫讶远方金铸面，贵人偏肯破颜求。
铁如意
作者：陈子升
朝代：清
体裁：五言律诗

新得铁如意，浑如来一朋。斜根芝贴石，耸脰鹤陪灯。只许频更仆，何须叩默僧。深冬还一捉，心解冷如冰。
铁马
作者：陈子升
朝代：清
体裁：七言绝句

紫燕桃花舞并旋，高台轻骨响连钱。人间不少关山恨，绝迹依风也可怜。
铜雀妓
作者：陈子升
朝代：清
体裁：五言律诗

惊乌将顾兔，夜夜起西陵。玉箸隐然堕，铜台空复登。歌尘愁易积，舞袖倦难胜。寒绝当年宠，漳河有断冰。
锦石山怀陆生
作者：陈子升
朝代：清
体裁：古风

汉祖当日诛狂秦，尉佗本自倔彊人。陆生儒者持汉节，自娱黄屋遂称臣。南粤迢迢天咫尺，佗为东道使西席。曾同魋结汎兰舟，为祷山灵酬锦石。使能不辱佗不疑，天心人事皆有时。君看锦石成千古，请向山花折一枝。
长兴大雄寺听吴仲徵弹琴
作者：陈子升
朝代：清
体裁：五言律诗

古寺过从密，秋心不待言。鸣琴匣里出，歌凤指端翻。独作高阁啸，犹嫌邻磬喧。当携画溪上，弹向老梅根。
长兴陈高祖陵下作
作者：陈子升
朝代：清
体裁：古风

陈祖奋南朝，长兴此丰沛。清溪派绵邈，圣井源汪濊。云气铸黄屋，树阴团翠盖。公卿汉匪惭，侧陋虞亦太。九五既登庸，子弟阙归会。革命行虎变，陟遐返龙蜕。历世莽荆榛，邻寺森松桧。徒聆故老谭，遂发王孙嘅。微生信迍贱，远系讵茫昧。缅从韶石至，一取椒浆酹。
长歌行
作者：陈子升
朝代：清
体裁：古风

离离墙下桑，枝弱根何强。春风鼓萌檗，列树争辉光。恒惧时雨歇，蕴隆嘉谷伤。秋水喜河伯，如何犹望洋。少小不好学，大耋嗟面墙。
长门怨
作者：陈子升
朝代：清
体裁：五言绝句

毾㲪铺淡色，屈戍动虚声。不是君恩重，谁堪问长卿。
闺意
作者：陈子升
朝代：清
体裁：古风

桃水手轻盥，衫襟短欲凉。翠芝填后结，都是可怜妆。镜影殊难已，裴回顾四旁。
闻天和尚自庐山归雷峰喜赋
作者：陈子升
朝代：清
体裁：五言律诗

日照金轮峰，遥瞻方丈容。风生锡拄杖，归拨海门松。忽慰三年别，初为两地逢。愿教鼙鼓息，齐叩法堂钟。
闻钟
作者：陈子升
朝代：清
体裁：七言律诗

钟叩三回三十六，正当七十二峰前。声如步步渐出寺，我向僧僧同入禅。数里秋林皆滴露，一江寒月欲浮烟。此时响歇更何听，佛以一音醒大千。
闻雁
作者：陈子升
朝代：清
体裁：七言绝句

雁翅城南南雁声，朔风无尽夜凄清。悬知万里阙河黑，欲下方塘一片明。
阁夜
作者：陈子升
朝代：清
体裁：七言律诗

寸土不污星宿在，四天如梦户庭高。飞腾鸾凤皆云气，变幻鱼龙自海涛。世乱微躯珍晚节，尘空老眼极秋毫。露虫风叶听沈尽，大块于今正怒号。
阮伯髦见过有赠
作者：陈子升
朝代：清
体裁：五言律诗

能言常不倦，老益见精神。篆必师秦相，医何让越人。疏杯偏热耳，选杖不扶身。复此閒相对，溶溶竹屿春。
附集王辋川句
作者：陈子升
朝代：清
体裁：五言绝句

之子去何之，愚公谷正愚。遥知远林际，青霭入看无。
陆参军贻书招饮不赴戏答以诗
作者：陈子升
朝代：清
体裁：七言律诗

金门索米谢侏儒，骑马群儿笑酒徒。莲幕尘生高士榻，蔗浆寒彻大官厨。青楼鸳梦重城闭，绿树莺歌故苑芜。乡落不知蛮府事，参军何用说娵隅。
陇西客
作者：陈子升
朝代：清
体裁：古风

客从陇西来，慷慨言城朔。军行踰迅飙，阵立齐崇岳。将军始建牙，杂种谋崩角。谁堪夜已中，栖鸡自咿喔。
陈村
作者：陈子升
朝代：清
体裁：七言律诗

皇皇避地此重过，乔木乡园在伐柯。水绕村墟宜短棹，松阴石路好长歌。名流莫负前脩在，氏族其如故国何。閒步赤花洲畔望，绿筠清沼隔烟萝。
陵阳江馆送韦寅东访漆夫村居
作者：陈子升
朝代：清
体裁：七言律诗

安乐窝中惟自得，逍遥公后解相寻。偶逢已是难忘处，独往方谐莫逆心。僧过落棕思暂坐，蝉堆隔水益长吟。空馀倦倚江楼客，数尽晴峰日又阴。
陶苦子村居筑楼同元孝侄闭关秋日过之赋此
作者：陈子升
朝代：清
体裁：七言律诗

少小辛勤壮欲休，著书拌得是穷愁。怀人屡阅经年札，借地新成对月楼。烟渚棹过妨宿鹭，晚畬锄遍学归牛。竹林聚会时当记，此处陶家菊正秋。
陶钜标行人见讯却寄陶有旧欢故调之
作者：陈子升
朝代：清
体裁：七言律诗

会稽何处学逃名，苕霅烟波一叶轻。行李旧恩衔帝阙，落梅新唱动江城。十年星散杨朱路，半枕云愁宋玉情。莫是南中留桂树，皇华归客赠生平。
隋宫
作者：陈子升
朝代：清
体裁：七言律诗

浪结同心嗣太平，一朝閒梦决东征。红颜泣尽宫谁守，白骨流多殿自行。仙李根深摇柳色，后庭花谢到芜城。横波若久留人住，还望江南无限情。
雁来红
作者：陈子升
朝代：清
体裁：七言律诗

上林缯缴亚枝低，下国烟花晚更迷。女草逢人应绝艳，宾鸿背日不闻嘶。候残星火虚躔鸟，书度燕支恨牧羝。最是鴂鸣芳易歇，朱颜终觉负春闺。
雄州赠陆孝山太守
作者：陈子升
朝代：清
体裁：七言律诗

当关剧郡是南雄，太守心将静者同。黄绶上头纡相度，朱幡前面引宗风。楼吞烟雨层阴积，岭吐梅花五处通。独策疲驴向山寺，乘骓郊路思无穷。
集唐
作者：陈子升
朝代：清

一生自是悠悠者，遽落丹霄起爱憎。岭树重遮千里目，雪山愁送五溪僧。窗临绝涧闻流水，叶尽孤村见夜灯。不为困穷宁有此，曲栏愁绝每长凭。此心期与故人同，独把一杯山馆中。古往今来只如此，谗言巧佞傥无穷。孤云独鸟川光暮，九点秋烟黛色空。欲吊灵均能赋否，楚魂吟去月朦胧。
集唐·其一
作者：陈子升
朝代：清
体裁：七言律诗

一生自是悠悠者，遽落丹霄起爱憎。岭树重遮千里目，雪山愁送五溪僧。窗临绝涧闻流水，叶尽孤村见夜灯。不为困穷宁有此，曲栏愁绝每长凭。
集唐·其二
作者：陈子升
朝代：清
体裁：七言律诗

此心期与故人同，独把一杯山馆中。古往今来只如此，谗言巧佞傥无穷。孤云独鸟川光暮，九点秋烟黛色空。欲吊灵均能赋否，楚魂吟去月朦胧。
雒阳
作者：陈子升
朝代：清
体裁：七言律诗

周王定鼎初营邑，及至东迁近孟津。往事并流清雒水，旧京终化素衣尘。铜驼荆棘愁看汝，笙鹤云烟笑谢人。自是书生徒解咏，五诗无复授西宾。
雨
作者：陈子升
朝代：清
体裁：七言律诗

榕树垂垂雨欲沈，短扉斜窦昼阴阴。檐閒鸟雀寒相向，浪里鱼龙迥自深。身世虚舟还木偶，江河大地有蹄涔。轻尘只信阳关唱，今日滂沱别更禁。
雨中即事简在城亲旧
作者：陈子升
朝代：清
体裁：五言律诗

细雨滋何限，浮生澹不营。碧苞防露笋，红吐拒霜英。鹤发来扶杖，渔歌迥濯缨。轩车任流水，书此报寒城。
雨中弹琴作
作者：陈子升
朝代：清
体裁：五言律诗

飞雨洒檐轻，轻弦逗雨鸣。器泠因得法，心语欲无声。水泛中郎弄，风将列子行。徐收玳瑁匣，还见峄峰晴。
雨中过离公房
作者：陈子升
朝代：清
体裁：五言律诗

禅房高柳色，晴雨共依依。我到不知屡，所闻惟觉稀。堂邀云板食，炉烘水田衣。坐对烟郊晚，嗈嗈沙雁飞。
露筋庙
作者：陈子升
朝代：清
体裁：古风

蚊为海水人为鱼，人沈蚊海啄团肤。呜呼高邮蚊毒粗，露筋女子诚丈夫。毒物杀人无贤愚，烈女岂为高邮有。此毒未必天下无，蚊何易生人易枯，古今几多露筋徒。
青霞子歌为郭生赋兼简刘焕之阿字澹归二上人
作者：陈子升
朝代：清
体裁：古风

青霞子，昔住丹霞山。壮岁从师客南越，家乡回首古秦关。自言十六十七时，脩真炼气寻希夷。静中虚室能生白，坐使元阳含早晖。参同契中颇紬绎，未叩羲文穷大易。丹霞跽请郁先生，三绝韦编观未画。要妙全窥太极图，绪言发挥二篇策。侍立匡床师返真，彷徨浊世求三益。旧友黄门久出家，亦持锡杖开丹霞。霞光照仙还现佛，并至珠江烟水涯。我向珠江得居止，主人意气云霄似。出身戎马心大儒，鞅掌勤劳归性理。閒邀禅客恣高谈，排关忽见青霞子。座中复有阿首座，舌长放出雷声大。一时四子三教同，惟我赘疣添一个。青霞子，丹霞僧，多谢主人能得朋。未可轻传讲德论，恐令闻者如苍蝇。
韩公桥歌
作者：陈子升
朝代：清
体裁：七言绝句

船系连环石两头，一头盐饷接官邮。一头刺史登临处，清镜寒潭映北流。
韩山操
作者：陈子升
朝代：清
体裁：古风

厥山惟韩兮，夫地惟人。夙昔矫此志兮，何逡巡乎。
顿修上人与予相聚吴门有诗见赠予从云閒槜李往返度岁而上人又入池阳未回因留此属和
作者：陈子升
朝代：清
体裁：七言律诗

吴苑秋风飘桂花，残僧羁客叙生涯。投人诗博云间布，养母钱资庙后茶。野寺寄泉飞尺牍，湖船摊被护袈裟。隔年那觅团圞处，独拨松灰坐九华。
题中洲水楼
作者：陈子升
朝代：清
体裁：七言绝句

高楼矗矗起方塘，跨作飞桥宛转长。虽有荆州楼可赋，秦川元是仲宣乡。
题乡事寄静者
作者：陈子升
朝代：清
体裁：五言律诗

俗尚吾何羡，乡情君莫嘲。鱼花千里舸，鸡菜万家庖。竞渡黄头出，柔桑皓腕交。惟馀读书客，高卧静衡茅。
题故园龙眼树
作者：陈子升
朝代：清
体裁：七言绝句

故园龙眼实初垂，三径荒芜鸟雀欺。借问交亲情几许，风前消息荔奴知。
题朱子洁小舫
作者：陈子升
朝代：清
体裁：五言律诗

五湖何处去，一叶且经营。犹可汎溪月，将子同濯缨。兰幽期绝迹，豆落怅归耕。倚棹或堪近，桃花鸡犬声。
题朱子茂茅亭新成
作者：陈子升
朝代：清
体裁：五言律诗

中表过从好，巢居又一枝。金鳞云锦烂，玉树月华披。坐即频呼酒，行应为采芝。不逢尧与舜，安敢望茅茨。
题李太白像
作者：陈子升
朝代：清
体裁：五言排律

词林鸟归凤，千载想斯人。恩向汾阳重，情连云梦亲。少陵非匹敌，小谢契精神。甚矣吾衰也，时无贺季真。空然对遗像，文采映千春。
题画为汪伊远
作者：陈子升
朝代：清
体裁：五言绝句

烟树半村墟，青山日将暮。看山尚不归，期尔孤舟渡。
题自公房
作者：陈子升
朝代：清
体裁：七言绝句

尚白只今成白法，披缁从不染缁尘。何须四百八十寺，始作东西南北人。
题詹明府碧纱书厨
作者：陈子升
朝代：清
体裁：七言律诗

明府翻书兴不穷，一编编贮碧厨中。未开屈戌牙签见，虽隔交疏腹笥通。晒尽最宜高阁日，披来都是古人风。与谁汎鉴流观意，绕屋扶疏树一丛。
飞奴行
作者：陈子升
朝代：清
体裁：古风

青天迷白雁，沧海潜鲤鱼。鱼雁不堪使，使鸽飞飞行作奴。飞奴何事事寄书，山盘水曲云路长。相思不见愁参商，吾不能如比翼共翱翔。飞奴飞奴使尔腾空觅路冲苍茫，征云片片晴景光。鸟坠高枝影入塘，雕鹗屏迹鹰鹯藏。系铃播远声如璜，千里不聚三月粮，为君缄情致八行。岂免阴霾昏复黑，金眸独辨遥林色。高愁鸷搏低愁弋，得归始见辛勤力。飞奴飞奴凤则尔之主，何必能言似鹦鹉。且歌作书与鲂鱮，周公鸱鸮，迨未阴雨。曲江海燕，谢彼林甫，吾闻飞奴之名曲江取。去国难忘求友生，山川间绝离情苦。古今同一时，千里如一家。封书达庾岭，折赠空梅花。飞奴飞奴，吾将使尔行不由径，目不视邪，然后寄声东父游紫霞。
飞燕咏
作者：陈子升
朝代：清
体裁：五言绝句

射鸟还来凤，君王总不知。承恩看合德，玉面发赪时。
飞蛾篇
作者：陈子升
朝代：清
体裁：古风

飞蛾勿飞飞，我言汝可通。高者奔月蟾，下者衔烛龙。蚌能吐珠辉，萤能照飞蓬。彼皆爱光辉，不知汝懵懵。歘尔投灯来，顷刻罹厥凶。汝智自不周，汝力自不从。汝今勿复飞，劝汝慎先几。飞蛾懵不服，飞飞复促促。促促污金镫，草草笑蚊蝇。
首夏东游江上作
作者：陈子升
朝代：清
体裁：七言律诗

高帆挂月转江濆，回首孤村在水云。赊酒愿逢颜特进，运租期有谢将军。女墙独树摇乌影，官渡千艘载马群。前路草长劳未歇，况从先哲挹清芬。
马蹄清夜月
作者：陈子升
朝代：清
体裁：五言绝句

马蹄清夜月，人影玉楼春。朝来池水皱，定有赋风臣。
高丽纸行
作者：陈子升
朝代：清
体裁：古风

古之朝鲜今高丽，流风犹是箕子遗。范畴邈矣彝伦斁，天下车书空尔为。我闻先辈曾出使，品服黄门有殊赐。鸭绿江浮使客船，凤皇衔出天书字。夷君稽颡献丹诚，国相称诗扬盛事。我曾见此诗，联绵纷可异。诗法初唐体，字得颜公意。勿言彼地遂无人，所学堪为中国臣。石渠虎观诚深邃，河北胶东那等伦。此纸为笺空五色，此纸卖文能几缗。我愧当年青琐客，沧洲閒洒墨花春。
鹤
作者：陈子升
朝代：清
体裁：七言律诗

无穷山泽炼臞形，几许行藏见性灵。明月四垂天宇辟，秋钟初扣石堂扃。閒于竹下愁何事，白彻心中梦自醒。只合超然绝云影，任人遥指一星星。
鹤舒台
作者：陈子升
朝代：清
体裁：五言律诗

安期干楚罢，跨鹤弃人间。卖药已前代，遗祠空此山。枯枝蝉自蜕，晴海客偕还。不向金丹学，劳劳玄鬓斑。
黄石公祠
作者：陈子升
朝代：清
体裁：五言律诗

素书传孺子，黄石是吾师。何事谷城道，披榛寻古祠。风生雕虎啸，日落蹇驴疲。济北遥遥去，鸡鸣何处期。
黄金台
作者：陈子升
朝代：清
体裁：五言律诗

此台犹可上，此意莫能酬。骏足轻千里，当年侧席求。朔风高雁度，燕阙暮云愁。行子非干进，长歌别蓟丘。
鼻天子墓
作者：陈子升
朝代：清
体裁：五言律诗

鼻祖何年帝，荒唐得此名。垂衣想韶石，左纛吊佗城。落月妖狐拜，空山杜宇声。兴亡都莫问，榛草细烟生。
龄儿学字诗以勉之
作者：陈子升
朝代：清
体裁：七言律诗

花下看儿学字初，本来文业肯生疏。拈将斑竹枝常画，摘得□□叶亦书。记诵料无廷硕并，呼名奢望曲江如。山妻笑指同堂老，他日飞腾莫学渠。
龙川
作者：陈子升
朝代：清
体裁：五言律诗

漠漠龙川水，轻舠溯浅滩。欲于风气得，已作霸图看。花蔓零魋结，莺巢暖汉官。斑骓自骄蹇，客子动征鞍。
自题厅事联
作者：陈子澜
朝代：清
体裁：联

事出于公，诸君何妨至室；吏原非俗，我辈还要读书。
七鲤镇河堤晚眺有感
作者：陈存懋
朝代：清

客里光阴手一编，人生如寄剧堪怜。思量去日知来日，惆怅中年到晚年。涧水白拖千尺雪，夕阳红漾半江天。长堤徙倚频回首，暮景桑榆好著鞭。
卢生祠题壁
作者：陈存懋
朝代：清

一枕黄粱梦太长，是因是想总荒唐。人生自有天伦乐，不作神仙也不妨。车马劳劳送客程，邯郸道上尽卢生。若非生就神仙福，炊熟黄粱梦不成。海上蓬山路杳然，目前困苦最堪怜。人人饱吃黄粱饭，一枕安眠便是仙。荷风香送使臣车，江汉英才擅作家。圣主恩深难报称，昨宵有梦到京华。
卢生祠题壁·其一
作者：陈存懋
朝代：清

一枕黄粱梦太长，是因是想总荒唐。人生自有天伦乐，不作神仙也不妨。
卢生祠题壁·其三
作者：陈存懋
朝代：清

海上蓬山路杳然，目前困苦最堪怜。人人饱吃黄粱饭，一枕安眠便是仙。
卢生祠题壁·其二
作者：陈存懋
朝代：清

车马劳劳送客程，邯郸道上尽卢生。若非生就神仙福，炊熟黄粱梦不成。
卢生祠题壁·其四
作者：陈存懋
朝代：清

荷风香送使臣车，江汉英才擅作家。圣主恩深难报称，昨宵有梦到京华。
横溪泛月歌
作者：陈存懋
朝代：清

东山月上露气清，松杉夹道枝交横。榜人无声宿烟渚，水光荡漾摇空明。小舟泛月横溪曲，溪上微风动林薄。寂寥山馆夜沈沈，阶下流泉响琴筑。
游盘山归路口占
作者：陈存懋
朝代：清

暮春残雪点征衣，晓起冲寒下翠微。胜境难忘情脉脉，名山乍别意依依。岩前芝草劳僧赠，洞口桃花笑客归。万壑松涛千尺雪，结庐何日学忘机。
游鸟门山偕陶心云
作者：陈存懋
朝代：清

不必奇峰劈巨灵，天然苍翠耸围屏。悬岩溜滴龙潭黑，绝壑云迷鸟道青。祖逖渡江怀击楫，屈原忧国且扬舲。稽山镜水春如许，聊共先生倒玉瓶。
秋夜忆弟
作者：陈存懋
朝代：清

去岁南归日，孤舟潞水边。今年重到此，衰柳散疏烟。燕市吾将老，苏台子自怜。悠悠分两地，明月几回圆。未了向平愿，难谋阳羡田。联床曾有约，共被是何年。草色荣枯感，萍踪聚散缘。南楼闻雁唳，倚枕不成眠。
秋夜忆弟·其一
作者：陈存懋
朝代：清

去岁南归日，孤舟潞水边。今年重到此，衰柳散疏烟。燕市吾将老，苏台子自怜。悠悠分两地，明月几回圆。
秋夜忆弟·其二
作者：陈存懋
朝代：清

未了向平愿，难谋阳羡田。联床曾有约，共被是何年。草色荣枯感，萍踪聚散缘。南楼闻雁唳，倚枕不成眠。
补和管士一同年使鄂之作
作者：陈存懋
朝代：清

浩渺长江拍浪浮，江头黄鹤古时楼。一尊风月晴川夕，万顷烟波鄂渚秋。此日论文仍接席，当年持节忝同舟。迢迢十载春明梦，独立苍茫感旧游。
史梦兰继室田太夫人九十大寿
作者：陈孟陶
朝代：清
体裁：联

开第九秩，见五世孙，论福更过宋宣文，长留绛帐春晖，绕膝含饴多乐事；懿惟女宗，成贤母教，有子能为范孟博，回忆乌台旧侣，登堂鞠跽仰清风。
吊台湾
作者：陈季同
朝代：清

忆从海上访仙踪，今隔蓬山几万重。蜃市楼台随水逝，桃源天地付云封。怜他鳌戴偏无力，待到狼吞又取容。两字亢卑浑不解，边氛从此正汹汹。金钱卅兆买辽回，一岛如何付劫灰。强谓弹丸等瓯脱，却教锁钥委尘埃。伤心地竟和戎割，太息门因揖盗开。聚铁可怜真铸错，天时人事两难猜。鲸鲵吞噬到鲲身，渔父蹒跚许问津。莫保屏藩空守旧，顿忘唇齿藉维新。江山触目囚同泣，桑梓伤心鬼与邻。寄语赤崁诸故老，海桑历劫亦前因。台阳非复旧衣冠，从此威仪失汉官。壶峤居然成弱水，海天何计挽狂澜。谁云名下无虚士，不信军中有一韩。绝好湖山今已矣，故乡遥望泪阑干。
吊台湾·其一
作者：陈季同
朝代：清

忆从海上访仙踪，今隔蓬山几万重。蜃市楼台随水逝，桃源天地付云封。怜他鳌戴偏无力，待到狼吞又取容。两字亢卑浑不解，边氛从此正汹汹。
吊台湾·其三
作者：陈季同
朝代：清

鲸鲵吞噬到鲲身，渔父蹒跚许问津。莫保屏藩空守旧，顿忘唇齿藉维新。江山触目囚同泣，桑梓伤心鬼与邻。寄语赤崁诸故老，海桑历劫亦前因。
吊台湾·其二
作者：陈季同
朝代：清

金钱卅兆买辽回，一岛如何付劫灰。强谓弹丸等瓯脱，却教锁钥委尘埃。伤心地竟和戎割，太息门因揖盗开。聚铁可怜真铸错，天时人事两难猜。
吊台湾·其四
作者：陈季同
朝代：清

台阳非复旧衣冠，从此威仪失汉官。壶峤居然成弱水，海天何计挽狂澜。谁云名下无虚士，不信军中有一韩。绝好湖山今已矣，故乡遥望泪阑干。
挽沈同芳联
作者：陈季韬
朝代：清
体裁：联

君归瑶岛仙班，春律凄寒过人日；我到石城凭吊，残阳无语下钟山。
姑苏怀古
作者：陈学典
朝代：清

霸国江山误一颦，屟廊娃馆久灰尘。悬门徒抉观兵眼，舞市空怜看鹤人。明月湾虚寒野橘，垂虹桥断冷秋莼。莫听山寺夜钟落，湖水长流今古春。
九十九峰
作者：陈学圣
朝代：清

山势排空一望遥，天然点缀笔难描。谁将玉笋林林立，都把瑶簪插九霄。
字灰
作者：陈学圣
朝代：清

自从仓颉创成形，挽石何如识一丁。珍重炉灰勤检拾，更将鼓吹乞河灵。
打马
作者：陈学圣
朝代：清

打马燃时月已沉，一枝动费十馀金。纵然莲炬难相拟，却胜松脂与竹心。
抢孤
作者：陈学圣
朝代：清

高阁凭空跨市墟，牲粢罗列纸旗纾。健儿学得飞腾法，斗捷争先号抢孤。
槟榔
作者：陈学圣
朝代：清

鲜叶流丹似饮醇，盘堆手捧藉相亲。却嗤年少瓠犀女，化尽蛮方乌齿人。
水沙连
作者：陈学圣
朝代：清

品茶谁谱水沙连，辟暑亦供石鼎煎。廿四社番阿堵处，追幽凿险利无边。
波罗密
作者：陈学圣
朝代：清

房子包金似斗圆，菩提树上摘来鲜。香甜若供伊蒲塞，合有沙门一味禅。
牵手
作者：陈学圣
朝代：清

为谋家室结潘杨，花果槟榔满彩筐。祝罢无违偕老愿，双双携手咏同行。
玉山
作者：陈学圣
朝代：清

万壑千峰绕玉山，插云谁驾月梯攀。台垣四季多灾气，讶对终南雪一团。
生油
作者：陈学圣
朝代：清

接陌连阡看落花，油车赖此利生涯。调羹普济通商旅，灯火辉煌照万家。
番社
作者：陈学圣
朝代：清

雅化涵濡数百年，异言异服喜新鲜。墓庐田亩无迁徙，同井依稀古道传。
竹围
作者：陈学圣
朝代：清

千竿绿竹势参天，四面围青色倍妍。寄与村中君子语，猗猗数字勿忘筌。
草屋
作者：陈学圣
朝代：清

茅草垂檐竹作栌，数椽结搆亦工夫。海天风景犹淳朴，好写豳风一幅图。
蔗糖
作者：陈学圣
朝代：清

剥枣忙时研蔗浆，荒郊设廍远闻香。白如玉液红如醴，南北商通利泽长。
虎尾溪
作者：陈学圣
朝代：清

履险曾传虎尾滩，沙泥浊涌水奔湍。黄河亦有澄清日，真比包公一笑难。
车鼓
作者：陈学圣
朝代：清

岁稔时平乐事多，迎神赛社且高歌。哓哓锣鼓无音节，举国如狂看火婆。
望岳二首
作者：陈学泗
朝代：清

闻道仙都白玉坛，东来灵气郁瓒岏。天回青眼三千里，路上云霄五十盘。终古儿孙朝岱帝，当年碑版肃祠官。浮踪误我登临约，苍翠何时得饱看？天孙列岳翠为屏，共说天门走百灵。沧海一杯高顶白，齐州九点暮烟青。芝童不信来尘壒，羽盖虚疑出杳冥。安得身轻似黄鹄，洗头池畔摘寒星。
望岳二首·其一
作者：陈学泗
朝代：清

闻道仙都白玉坛，东来灵气郁瓒岏。天回青眼三千里，路上云霄五十盘。终古儿孙朝岱帝，当年碑版肃祠官。浮踪误我登临约，苍翠何时得饱看？
望岳二首·其二
作者：陈学泗
朝代：清

天孙列岳翠为屏，共说天门走百灵。沧海一杯高顶白，齐州九点暮烟青。芝童不信来尘壒，羽盖虚疑出杳冥。安得身轻似黄鹄，洗头池畔摘寒星。
纪事二首
作者：陈学泗
朝代：清

巨浸东南力未苏，万家饥鹄不胜呼。中丞欲请敖仓粟，司谏先陈郑侠图。漫议补苴停转运，最怜剜肉赐全租。春来县吏敲门早，试问三农一饱无？衮龙新幸柏梁台，供奉传呼走马来。共荐长卿能作赋，可知汉武最怜才。银鱼学士绯袍夺，紫袖昭容绣牍裁。多少兔园词客老，空依北斗望蓬莱。
纪事二首·其一
作者：陈学泗
朝代：清

巨浸东南力未苏，万家饥鹄不胜呼。中丞欲请敖仓粟，司谏先陈郑侠图。漫议补苴停转运，最怜剜肉赐全租。春来县吏敲门早，试问三农一饱无？
纪事二首·其二
作者：陈学泗
朝代：清

衮龙新幸柏梁台，供奉传呼走马来。共荐长卿能作赋，可知汉武最怜才。银鱼学士绯袍夺，紫袖昭容绣牍裁。多少兔园词客老，空依北斗望蓬莱。
鹦鹉洲吊古
作者：陈学泗
朝代：清

侧身天地竟何之，记室才高数独奇。愤到《渔阳》聊骂坐，狂来北海任呼儿。一抔已没蛟龙窟，千古谁怜《鹦鹉词》？欲采江蓠迷处所，暮烟洲渚水瀰瀰。
与缪天自夜话
作者：陈学洙
朝代：清

牢落萧斋病后身，灯前款款话相亲。寒喧世态吾偏拙，贫贱交情尔最真。纵酒莫辞今夜月，悲秋俱是异乡人。明朝便作河梁别，天末凉风起白蘋。
别弟
作者：陈学洙
朝代：清

不敢垂双泪，孤怀自黯然。恐添慈母念，那免病妻怜。书札从人寄，家庭赖汝贤。归心倘可遂，应得在春前。
君子行
作者：陈学洙
朝代：清

君子畏幽独，大廷乃敢言。小人詟稠众，衾影不可扪。绳尺君子心，之死靡所夺。脂韦小人态，临难思苟活。譬如丹山凤，煌煌世之仪。蛇蝎藏阴房，白日难逞威。又如青松枝，经霜不渝色。厌彼荆棘繁，剪伐何足恤。缁素既异染，珷瑜仅同形。泻水一器中，当辨渭与泾。
哭外舅刘西翰先生二首
作者：陈学洙
朝代：清

西台恸哭血沾巾，百结麻衣剩一身。地北天朝抛骨肉，魂来梦往傍君亲。孔融收系无完卵，张俭流亡少故人。支遁峰前聊寄迹，此生长作宋遗民。独行巍然老市衣，耄期不特古来稀。立锥无地能安道，抱瓮何心但息机。爱女早归泉壤去，遗孤尚作断蓬飞。山颓木坏人嗟叹，星象于今暗少微。
哭外舅刘西翰先生二首·其一
作者：陈学洙
朝代：清

西台恸哭血沾巾，百结麻衣剩一身。地北天朝抛骨肉，魂来梦往傍君亲。孔融收系无完卵，张俭流亡少故人。支遁峰前聊寄迹，此生长作宋遗民。
哭外舅刘西翰先生二首·其二
作者：陈学洙
朝代：清

独行巍然老市衣，耄期不特古来稀。立锥无地能安道，抱瓮何心但息机。爱女早归泉壤去，遗孤尚作断蓬飞。山颓木坏人嗟叹，星象于今暗少微。
悼内二首
作者：陈学洙
朝代：清

族蝶金泥杳不存，空箱颠倒月黄昏。牛衣一挂浑无恙，犹有当时对泣痕。纱窗曾弄管斑斑，剩粉残脂次第删。略记红笺留片语，一钩新月照愁颜。
悼内二首·其一
作者：陈学洙
朝代：清

族蝶金泥杳不存，空箱颠倒月黄昏。牛衣一挂浑无恙，犹有当时对泣痕。
悼内二首·其二
作者：陈学洙
朝代：清

纱窗曾弄管斑斑，剩粉残脂次第删。略记红笺留片语，一钩新月照愁颜。
燕京杂咏三首
作者：陈学洙
朝代：清

万里风烟古北平，萧萧牧马遍龙城。旌旗晓接长杨苑，刁斗宵催细柳营。辇下公卿多结客，市中屠狗亦成名。儒冠拓落知何事，自笑江东一步兵。帝城高接太微垣，龙虎蟠回势欲鶱。关镇居庸当北面，河流沧海抱中原。葡萄翠色来安邑，騄駬花鬃出大宛。正是金舆巡幸后，九重无事只临轩。一从丹诏下明光，封事朝朝献未央。圣世保衡商左相，金门待诏汉东方。碧鸡久说通邛僰，白雉初闻贡越裳。自此万方归有道，扶馀海外不称王。
燕京杂咏三首·其一
作者：陈学洙
朝代：清

万里风烟古北平，萧萧牧马遍龙城。旌旗晓接长杨苑，刁斗宵催细柳营。辇下公卿多结客，市中屠狗亦成名。儒冠拓落知何事，自笑江东一步兵。
燕京杂咏三首·其三
作者：陈学洙
朝代：清

一从丹诏下明光，封事朝朝献未央。圣世保衡商左相，金门待诏汉东方。碧鸡久说通邛僰，白雉初闻贡越裳。自此万方归有道，扶馀海外不称王。
燕京杂咏三首·其二
作者：陈学洙
朝代：清

帝城高接太微垣，龙虎蟠回势欲鶱。关镇居庸当北面，河流沧海抱中原。葡萄翠色来安邑，騄駬花鬃出大宛。正是金舆巡幸后，九重无事只临轩。
茉莉
作者：陈学洙
朝代：清

玉骨冰肌耐暑天，移根远自过江船。山塘日日花成市，园客家家雪满田。新浴最宜纤手摘，半开偏得美人怜。银床梦醒香何处，只在钗横髻亸边。
行次滕县
作者：陈学洙
朝代：清

望里烟生雉堞低，滕阳城外草萋迷。井田旧业安征税，淳朴遗风厌鼓鼙。青杏园林禽上下，绿杨村舍水东西。此中乡土殊堪乐，莫惜从容驻马蹄。
送倬云南还二首
作者：陈学洙
朝代：清

满地风尘急暮笳，归程好觅渡江槎。故园兄弟如相问，只道征夫不忆家。纸窗矮屋似僧龛，春去春来总不堪。忽见桃花红映面，一时回首望江南。
送倬云南还二首·其一
作者：陈学洙
朝代：清

满地风尘急暮笳，归程好觅渡江槎。故园兄弟如相问，只道征夫不忆家。
送倬云南还二首·其二
作者：陈学洙
朝代：清

纸窗矮屋似僧龛，春去春来总不堪。忽见桃花红映面，一时回首望江南。
阅省试录见璋儿名喜而作此
作者：陈学洙
朝代：清
体裁：古风

羁人百忧集，烦乱不能理。观空息群妄，淡泊对流水。檐端噪乾鹊，何事聒吾耳？南国贤书来，邮骑持片纸。解额六十三，有汝名在里。大江亘南北，锁闱万余士。高才动沦落，老至常拊髀。流年烁筋骨，饮恨积块垒。汝年弱冠馀，腹未饱经史。不遇何足叹，得之亦偶尔。忆汝周岁时，呱呱而索乳。汝母躬抚育，一夜常数起。抱置大母前，呼名辄唯唯。姑妇相视笑，吾宗有孙子。安得若长成，读书取青紫。斯言宛昨日，逝者已如彼。伤哉泉下人，不及亲见此。吾衰久于役，蹙蹙靡所止。膝下无他儿，举目惟在汝。幸汝名稍成，使我心窃喜。会须览皇都，贻书趣行李。
阅省试录见璋儿名喜而作此
作者：陈学洙
朝代：清

羁人百忧集，烦乱不能理。观空息群妄，淡泊对流水。檐端噪干鹊，何事聒吾耳？南国贤书来，邮骑持片纸。解额六十三，有汝名在里。大江亘南北，锁闱万余士。高才动沦落，老至常拊髀。流年烁筋骨，饮恨积块垒。汝年弱冠馀，腹未饱经史。不遇何足叹，得之亦偶尔。忆汝周岁时，呱呱而索乳。汝母躬抚育，一夜常数起。抱置大母前，呼名辄唯唯。姑妇相视笑，吾宗有孙子。安得若长成，读书取青紫。斯言宛昨日，逝者已如彼。伤哉泉下人，不及亲见此。吾衰久于役，蹙蹙靡所止。膝下无他儿，举目惟在汝。幸汝名稍成，使我心窃喜。会须览皇都，贻书趣行李。
恭读理斋常先生殉节录书后
作者：陈学海
朝代：清

腾茂循声噪锦官，谁知儒吏铁为肝。狼烽直促青萍吼，马革凭收玉骨残。一片忠心丹化碧，九重恩诏纸回鸾。独嗟瘴雨蛮烟外，昔岭飞霜六月寒。
白纻词
作者：陈学谦
朝代：清
体裁：古风

黄金为门玉为堂，堂上作使邯郸倡。冰纨雾縠明月珰，朱颜善睐舒仪光。拂巾举袂白鹄翔，清音徐转绕凤梁，今日为乐殊未央。
挽曾国藩联
作者：陈守和
朝代：清
体裁：联

今后仪型，吾将安仰；生前功德，民不能忘。
题仙姑楼
作者：陈宏德
朝代：清

香阁连云际，登临帝座通。彩霞飞槛外，新月渗帘中。瑞绕千层雪，烟斜八面风。寄言学道者，此处是仙宫。
旅夜露坐和高羽可
作者：陈宏范
朝代：清

非是辞卮酒，今知惜醉狂。空天人一影，远道月孤凉。见我同梅瘦，为谁教菊黄。博来清梦熟，不卧祖家床。
史可法祠联
作者：陈宏谋
朝代：清
体裁：联

佩鄂国至言，不爱钱，不惜死；与文山比烈，曰取义，曰成仁。
楹联
作者：陈宏谋
朝代：清
体裁：联

惜食惜衣，非为惜财缘惜福；求名求利，但须求己莫求人。
登碧鸡山呈尹制府
作者：陈宏谋
朝代：清

隔山相望觉山高，才上山头山又小。尽日登高与未足，举头还羡他山好。朝来云气接苍茫，须臾日出何分晓。碧鸡凭眺山海空，恍若置身青云表。汪洋万顷俯滇池，一片澄波状缥缈。鸢飞鱼跃尽天机，旷观弥复抒怀抱。仰止于今属景行，追随咫尺钦师保。
长沙贡院堂联
作者：陈宏谋
朝代：清
体裁：联

矮屋静无哗，听食叶蚕声，敢忘当年辛苦；文星光有耀，看凌云骥足，相期他日勋名。
题黄鹤楼
作者：陈宏谋
朝代：清
体裁：联

楼外白云停，殊觉天际真人，至今未远；江边黄鹤返，纵有卷中佳句，到此皆空。
挽曾国荃联
作者：陈宗濂
朝代：清
体裁：联

施报岂应言，所期无愧复生，别后余恩身后泪；功名何自了，到此方成不朽，宫中太息域中思。
赠王韬联
作者：陈宗濂
朝代：清
体裁：联

学贯天人，经搜山海；座拥图书，名动王侯。
金陵闻笛
作者：陈宗琥
朝代：清
体裁：七言绝句

六朝宫秩夕阳横，何处歌楼弄笛声。杨柳秋来不堪折，莫将愁思乱江城。
立夏后二日雨中答侯敷文见柬
作者：陈宗石
朝代：清

毵毵柳絮春刚去，细雨如丝绿欲流。喜得故人新酿熟，挑镫相对竹窗幽。
丁酉1897秋闱步林仲衡游鼓山原韵
作者：陈宗赋
朝代：清

鼓山闽峤最危巅，几欲登临竟不然。历尽风霜无避地，望施云雨可回天。关心松柏坚多节，转瞬桑田已变迁。试罢归期原未定，平安两字篆香烟。
即景感怀构成七律录呈陈泮渔夫子
作者：陈宗赋
朝代：清

离乡去井景凄凉，鹭岛侨居暗自伤。亲近九旬亏子职，家无一物贮奚囊。首阳凭吊空流涕，伯道追维枉断肠。但愿秋风消息好，扫平倭寇快归航。
寄陈培三王铭臣两茂才
作者：陈宗赋
朝代：清

一闻消息最堪怜，附骥风流醉数年。只望探花推巨手，还思舞柳倚齐肩。未成儒雅歌诗债，几费君家买笑钱。倘得攀龙他日展，夺标归后续前缘。
步陈泮渔夫子原韵
作者：陈宗赋
朝代：清

秦政苛残此更兼，归与定省懒开帘。问天剋日机谁转，避地经年叹久淹。岁晚松筠坚自守，门多桃李盛何嫌。淡中滋味殊难得，从古和羹岂外盐。叨陪鲤对学庭趋，一字师资当一珠。家有含饴期子述，廪无继粟忍庚呼。唐诗雅爱吟风杜，汉节坚持嚼雪苏。乐育寿宁门下士，斯文能不在兹乎。
步陈泮渔夫子原韵·其一
作者：陈宗赋
朝代：清
体裁：七言律诗

秦政苛残此更兼，归与定省懒开帘。问天剋日机谁转，避地经年叹久淹。岁晚松筠坚自守，门多桃李盛何嫌。淡中滋味殊难得，从古和羹岂外盐。
步陈泮渔夫子原韵·其二
作者：陈宗赋
朝代：清
体裁：七言律诗

叨陪鲤对学庭趋，一字师资当一珠。家有含饴期子述，廪无继粟忍庚呼。唐诗雅爱吟风杜，汉节坚持嚼雪苏。乐育寿宁门下士，斯文能不在兹乎。
祝郭春秧先生六十晋一荣庆
作者：陈宗赋
朝代：清

原是汾阳驸马支，家声寿考累荣施。生尘八载莱芜甑，继晷十年苏子锥。群季相亲谐雁序，两帏终养报乌私。精通殖传宗司马，巨富成名轶范蠡。恒作枌乡贻麦者，曾为萱室窃桃儿。垄川商会画团扇，嵩屿学堂买绣丝。旭日颁章身上爵，义风锡匾口中碑。乐交满座金兰簿，挺秀盈阶玉树芝。华夏咸钦三反我，蓬瀛争颂九如诗。庚申称兕逢还历，甲子悬弧愧失时。四十年前才弱冠，四十岁后过期颐。天缘未假韩荆识，也望横洋诵介眉。
闰花朝
作者：陈宗赋
朝代：清

百花两度庆悬弧，扑蝶重开兴不孤。况复清明同此日，春光岂减旧时乎。
出郭
作者：陈宗起
朝代：清

出郭见牧童，牵牛下冈去。缓步如不前，逢人语絮絮。牛饥思美草，且置不遑顾。语罢复间间，余情向何处。予故无心者，悠然与之遇。恐有尘劳人，因兹百感聚。
独居
作者：陈宗起
朝代：清

贫约性所安，索居独难耐。舍业起踟蹰，何处觅良会。庭桂冬森森，高可出檐外。黄梅正发花，疏拙别有熊。欣然与盘桓，游兴忽中怠。乃知林栖者，种树有深赖。
梦蝶园怀李正青先生
作者：陈宗达
朝代：清

梦蝶人何在，空馀此地名。只今芳草绿，千载有馀清。辞荣趋散地，不谓隐慈云。梦思随今古，山僧独闭门。
梦蝶园怀李正青先生·其一
作者：陈宗达
朝代：清

梦蝶人何在，空馀此地名。只今芳草绿，千载有馀清。
梦蝶园怀李正青先生·其二
作者：陈宗达
朝代：清

辞荣趋散地，不谓隐慈云。梦思随今古，山僧独闭门。
海峤秋月
作者：陈宗达
朝代：清

群峰罗海外，秋夜月明时。光射鱼龙遁，寒侵鸟鹊疑。凭虚劳永夕，顾影发清思。待取天香落，披襟重挹之。
军行杂咏
作者：陈宝
朝代：清

蒐材于覆军，得士岂能勇。纷纷下第人，辇下聚秋蠓。长安非我家，道路正汹汹。对酒思貂裘，将车愁铁笼。开门一客至，下马千言涌。要我孱夫笔，佐彼军事冗。我方嗒焉丧，闻言三曲踊。走告王与钱，壮语相怂恿。亦有尼行者，嗫嗫儿女恐。人生取快意，失蜀匪望陇。儒冠裹人头，终古茧居蛹。卷书市鞍辔，僮仆日夜董。偕行有三子，通名交揖拱。同是毷氉身，相看一笑唪。中州一公子，言事忤当轴。京朝久闲冗，阅世屡蒿目。一朝动感慨，屏人书奏牍。上言垒在郊，主忧臣乃辱。中言贼未殄，先臣死犹哭。下言诸将帅，往往旧部曲。愿借一尺棰，联之若轳辘。庶几挽天河，救燎增一掬。用酬累世恩，亦为先臣告。温诏下中枢，祖筵集华毂。急装辞国门，如笴斯赴鹄。王臣则匪躬，父书岂徒读。西捻从西来，陕西及山西。长驱不留行，躏我燕赵齐。析津国南门，到此迥妖旗。句河而股海，运河实弦之。区中卅余邑，马足纵横驰。千里断邮报，击柝闻王畿。宫中三圣人，日旰忧烝黎。禁旅屯近郊，火器升城陴。五城兴团防，列肆谨所讥。三方既命将，十道犹徵师。防剿各有职，廓清常指期。庙谟岂操切，威克今所宜。亟当洗赤县，然后靖四陲。日落车班班，言至赵北口。连延十二桥，一线穿臣薮。滹沱众流汇，畿南北枢纽。关门得虎豹，可以一夫守。我闻南方兵，臂金缠到肘。旗兵一何贫，悬鹑结衣绺。荷戈有菜色，翻缘酣豢久。战阵固未经，岂足威戎丑。居重以驭轻，此语慎非偶。濛濛帆入烟，戢戢鱼在笱。使者自断饮，为客设村酒。我欲讯形势，浦上进渔叟。饮马涉河水，水深当马膝。土团练未坚，周垣筑甫毕。千里列防戍，岂能寸寸密。以我晨星稀，当彼飘风疾。捣虚猝莫御，走险逝何及。此贼固天亡，翱翔未思出。养痈虑终决，执尾忧骤失。握奇有竞絿，沈思耿中夕。闻昔咸丰初，有贼林凤祥。名王仗天戈，捣之于高唐。尔后十余载，未见兵尘扬。去年任与赖，隔此河之阳。兹土非上腴，颇亦能耕桑。枣实大如卵，秫杆高于墙。朝墟趁烟火，夕野牧牛羊。贼至鹰集抄，兵来鸟鸢翔。兵贼互传舍，游散生虫蝗。妇稚岂可问，鸡犬尽已殃。流人哭暑雨，？尸官道旁。皆缘屯堡废，缓急难逃藏。坚壁与清野，先病谁储方。所以将帅武，不若司牧良。刚铁截作筒，柔铅煮成豆。阴火孕蛇腹，神机啄鸟咮。争长轶弓弩，命中洞介胄。兹器识利用，夷舶重金购。初止一夫敌，把玩秘怀袖。近日堂堂师，每配千万副。他兵一时废，步伐亦夷授。鬼方初猾夏，肇衅在卮漏。神州比多故，乘时逞践蹂。上赖九庙灵，西獒不复嗾。蚩尤至今日，制器亦云富。戎心未可启，慎勿示之陋。得官须得印，握刀须握柄。鞭好马亦骄，箭长弓始劲。面谀多背憎，貌让乃心竞。小水噀不得，逆风呼岂应。六辔在人手，安能工纵磬。系马在深闼，剖箱为之槽。追鸡忽踏瓦，击豕先趋牢。瓶盎尽翻倒，窗棂便摧烧。比舍破斧声，誓不遗秋毫。醉饱发高唱，裸卧纷爬搔。一妇牵出窖，争先起群嚣。老冤方惴惴，执爨供刍茭。齐俗固强悍，吞恨乌能消。每值毕骑过，或伺中途要。驱来授畚锸，临穴无一逃。所报或匪仇，玉石躯命淆。仇杀迭相寻，将怒兵能挑。昨日长平坑，今日阿房焦。流潦不可止，师进？石桥。万马行淖中，疲蹄不能骄。我身豕负涂，聊作强虫跳。雨过日在顶，蕴隆蒸发毛。下马不夕食，坐甲犹终宵。昨者捷书至，军声为之高。刲羊岂不易，预在扃其牢。群帅利所获，纷纷探巢。莫肯分偏师，留俟半涉要。坐令出柙者，假息犹炰炰。书生亦咄咄，健剑须横腰。
军行杂咏·其一
作者：陈宝
朝代：清

蒐材于覆军，得士岂能勇。纷纷下第人，辇下聚秋蠓。长安非我家，道路正汹汹。对酒思貂裘，将车愁铁笼。开门一客至，下马千言涌。要我孱夫笔，佐彼军事冗。我方嗒焉丧，闻言三曲踊。走告王与钱，壮语相怂恿。亦有尼行者，嗫嗫儿女恐。人生取快意，失蜀匪望陇。儒冠裹人头，终古茧居蛹。卷书市鞍辔，僮仆日夜董。偕行有三子，通名交揖拱。同是毷氉身，相看一笑唪。
军行杂咏·其七
作者：陈宝
朝代：清

刚铁截作筒，柔铅煮成豆。阴火孕蛇腹，神机啄鸟咮。争长轶弓弩，命中洞介胄。兹器识利用，夷舶重金购。初止一夫敌，把玩秘怀袖。近日堂堂师，每配千万副。他兵一时废，步伐亦夷授。鬼方初猾夏，肇衅在卮漏。神州比多故，乘时逞践蹂。上赖九庙灵，西獒不复嗾。蚩尤至今日，制器亦云富。戎心未可启，慎勿示之陋。
军行杂咏·其三
作者：陈宝
朝代：清

西捻从西来，陕西及山西。长驱不留行，躏我燕赵齐。析津国南门，到此迥妖旗。句河而股海，运河实弦之。区中卅余邑，马足纵横驰。千里断邮报，击柝闻王畿。宫中三圣人，日旰忧烝黎。禁旅屯近郊，火器升城陴。五城兴团防，列肆谨所讥。三方既命将，十道犹徵师。防剿各有职，廓清常指期。庙谟岂操切，威克今所宜。亟当洗赤县，然后靖四陲。
军行杂咏·其九
作者：陈宝
朝代：清

系马在深闼，剖箱为之槽。追鸡忽踏瓦，击豕先趋牢。瓶盎尽翻倒，窗棂便摧烧。比舍破斧声，誓不遗秋毫。醉饱发高唱，裸卧纷爬搔。一妇牵出窖，争先起群嚣。老冤方惴惴，执爨供刍茭。齐俗固强悍，吞恨乌能消。每值毕骑过，或伺中途要。驱来授畚锸，临穴无一逃。所报或匪仇，玉石躯命淆。仇杀迭相寻，将怒兵能挑。昨日长平坑，今日阿房焦。
军行杂咏·其二
作者：陈宝
朝代：清

中州一公子，言事忤当轴。京朝久闲冗，阅世屡蒿目。一朝动感慨，屏人书奏牍。上言垒在郊，主忧臣乃辱。中言贼未殄，先臣死犹哭。下言诸将帅，往往旧部曲。愿借一尺棰，联之若轳辘。庶几挽天河，救燎增一掬。用酬累世恩，亦为先臣告。温诏下中枢，祖筵集华毂。急装辞国门，如笴斯赴鹄。王臣则匪躬，父书岂徒读。
军行杂咏·其五
作者：陈宝
朝代：清

饮马涉河水，水深当马膝。土团练未坚，周垣筑甫毕。千里列防戍，岂能寸寸密。以我晨星稀，当彼飘风疾。捣虚猝莫御，走险逝何及。此贼固天亡，翱翔未思出。养痈虑终决，执尾忧骤失。握奇有竞絿，沈思耿中夕。
军行杂咏·其八
作者：陈宝
朝代：清

得官须得印，握刀须握柄。鞭好马亦骄，箭长弓始劲。面谀多背憎，貌让乃心竞。小水噀不得，逆风呼岂应。六辔在人手，安能工纵磬。
军行杂咏·其六
作者：陈宝
朝代：清

闻昔咸丰初，有贼林凤祥。名王仗天戈，捣之于高唐。尔后十余载，未见兵尘扬。去年任与赖，隔此河之阳。兹土非上腴，颇亦能耕桑。枣实大如卵，秫杆高于墙。朝墟趁烟火，夕野牧牛羊。贼至鹰集抄，兵来鸟鸢翔。兵贼互传舍，游散生虫蝗。妇稚岂可问，鸡犬尽已殃。流人哭暑雨，？尸官道旁。皆缘屯堡废，缓急难逃藏。坚壁与清野，先病谁储方。所以将帅武，不若司牧良。
军行杂咏·其六
作者：陈宝
朝代：清
体裁：古风

闻昔咸丰初，有贼林凤祥。名王仗天戈，捣之于高唐。尔后十余载，未见兵尘扬。去年任与赖，隔此河之阳。兹土非上腴，颇亦能耕桑。枣实大如卵，秫杆高于墙。朝墟趁烟火，夕野牧牛羊。贼至鹰集抄，兵来鸟鸢翔。兵贼互传舍，游散生虫蝗。妇稚岂可问，鸡犬尽已殃。流人哭暑雨，�尸官道旁。皆缘屯堡废，缓急难逃藏。坚壁与清野，先病谁储方。所以将帅武，不若司牧良。
军行杂咏·其十
作者：陈宝
朝代：清

流潦不可止，师进？石桥。万马行淖中，疲蹄不能骄。我身豕负涂，聊作强虫跳。雨过日在顶，蕴隆蒸发毛。下马不夕食，坐甲犹终宵。昨者捷书至，军声为之高。刲羊岂不易，预在扃其牢。群帅利所获，纷纷探巢。莫肯分偏师，留俟半涉要。坐令出柙者，假息犹炰炰。书生亦咄咄，健剑须横腰。
军行杂咏·其十
作者：陈宝
朝代：清
体裁：古风

流潦不可止，师进�石桥。万马行淖中，疲蹄不能骄。我身豕负涂，聊作强虫跳。雨过日在顶，蕴隆蒸发毛。下马不夕食，坐甲犹终宵。昨者捷书至，军声为之高。刲羊岂不易，预在扃其牢。群帅利所获，纷纷探㲉巢。莫肯分偏师，留俟半涉要。坐令出柙者，假息犹炰炰。书生亦咄咄，健剑须横腰。
军行杂咏·其四
作者：陈宝
朝代：清

日落车班班，言至赵北口。连延十二桥，一线穿臣薮。滹沱众流汇，畿南北枢纽。关门得虎豹，可以一夫守。我闻南方兵，臂金缠到肘。旗兵一何贫，悬鹑结衣绺。荷戈有菜色，翻缘酣豢久。战阵固未经，岂足威戎丑。居重以驭轻，此语慎非偶。濛濛帆入烟，戢戢鱼在笱。使者自断饮，为客设村酒。我欲讯形势，浦上进渔叟。
凤岭
作者：陈宝四
朝代：清

举步蹑朝霞，凌空越飞鸟。排天万仞高，极目青未了。中有巢凤处，一峰瘦更好。云岫互吐吞，几莫辨昏晓。飒然长风来，山深秋先老。
绵州早行
作者：陈宝四
朝代：清

白露犹沾草，晨光渐上时。乱云低欲堕，小雨暗相随。野色连修竹，秋花卧短篱。四围山尽瘦，寒溜正澌澌。
实甫有和诗叠韵酬之
作者：陈宝箴
朝代：清

远载山泉千里外，胜流高致使人思。罂瓶泻口冲寒色，垒块浇胸洗恶诗。三峡游踪如昨梦，一瓢陋巷本吾师。芒鞋素便青峰下，始是波澜不起时。
挽彭玉麟联
作者：陈宝箴
朝代：清
体裁：联

不要钱，不要官，不要命，是公生平得力语，万古气节功名，都从此出；癖于诗，癖于画，癖于游，他日苍茫堕泪处，绝好湖山亭榭，更待谁来。
挽曾纪泽联
作者：陈宝箴
朝代：清
体裁：联

扬厉声名二十年，恢先世无外规模，绝学号能传墨子；谈笑折冲七万里，为中朝别开风气，乘槎何处觅张骞。
挽郭嵩焘联
作者：陈宝箴
朝代：清
体裁：联

推圣哲之心以论事，穷古今之变以匡时，绝识在几先，独抱孤忠泣苍昊；病虚骄之气为世患，视流俗之誉为士耻，遗编终论定，长悬皓日照幽扃。
谢易实甫赠庐山泉
作者：陈宝箴
朝代：清

年不践匡庐径，读画因君系梦思。饷我新泉分瀑布，瀹将春茗助敲诗。清流合让支筇客，辟地须寻面壁师。安得草堂容设榻，一瓯睡足日高时。
谢易实甫赠庐山泉
作者：陈宝箴
朝代：清

廿年不践匡庐径，读画因君系梦思。饷我新泉分瀑布，瀹将春茗助敲诗。清流合让支筇客，辟地须寻面壁师。安得草堂容设榻，一瓯睡足日高时。
贺梁启超父50寿联
作者：陈宝箴
朝代：清
体裁：联

行年至一万八千日；有子为四百兆中雄。
赤壁矶石坊
作者：陈宝裕
朝代：清
体裁：联

阿瞒太无缘，如此江山趁周郎桡鼓，便葬在岁月中，胜造许多疑冢；荆公欲知趣，仗着宰相与太史抵牾，偏选得神仙地，安排一个才人。
黄鹤楼联
作者：陈宝裕
朝代：清
体裁：联

一枝笔挺起江汉间，到最上层，放开肚皮，直吞将八百里洞庭，九百里云梦；千年事幻在沧桑里，是真才子，自有眼界，那管他去早了黄鹤，来迟了青莲。
丙午1906三月嘉义大地震庚午1930十一月又大震感赋
作者：陈家驹
朝代：清

廿五年华劫两经，果真坎坷午频丁。层层山岳翻湖海，莽莽乾坤付醉醒。厄闰黄杨惟及木，灾倾白屋剩残瓴。伤心周道成荆棘，蒿目时艰地岂灵。
并蒂兰
作者：陈家驹
朝代：清

本是灵根九畹栽，偶成蝶梦幻双胎。同心臭味徵佳朕，比萼婵娟逞艳材。纫佩应添才子慧，调琴重藉美人陪。幽芳合写怡怡照，鹣鲽飞潜莫浪猜。
挽赖广文士仰先生
作者：陈家驹
朝代：清

省识先生面，流光四十年。交游曾累世，文字亦因缘。雅抱同秋水，豳风入野弦。道山归去也，凭吊剧潸然。
次新竹郑梅痴游诸罗席上见赠韵
作者：陈家驹
朝代：清

片羽秋云感世轻，跫音喜得问鸥盟。板桥画意承先绪，驴背诗怀仰逸情。银甲偶搊秦女曲，金樽喜按杜家兵。雾峰九九思前度，闻野鸣皋鹤一声。
花雾
作者：陈家驹
朝代：清

绿暗红稀晓雾侵，花阴阴处色沉沉。隔帘影动畴先觉，小院香薰漫远寻。密布林间忘昼暝，空濛廊下误宵深。若教早旭悬霄汉，化作氤氲瑞气临。
题后藤男爵夫人遗照
作者：陈家驹
朝代：清

蒲璧家声咏絮才，文明轨范女中开。徽音克赞调元手，懿德还教薄海推。天际琼枝仙露湛，日边绮藻五云裁。金闺慧业同矜式，翟茀鸣珂耀上台。
伊江杂咏
作者：陈寅
朝代：清
体裁：五言律诗

高山红灿烂，晓色映朝阳。赤土层层玉，丹枫叶叶霜。恩波消劫火，战骨醉沙场。安得云霞侣，相驱白石羊。
伊犁漫兴
作者：陈寅
朝代：清
体裁：七言律诗

互古穷荒一旦开，如麻白骨乱峰堆。河鱼万里流腥血，石炭千年化劫灰。雪为人繁潜作雨，天因地辟渐行雷。于今羁客栖迟处，五色山花烂漫栽。
尹隐居鉴月亭
作者：陈寅
朝代：清
体裁：五言律诗

闲携玉川碗，来上尹公亭。一水寂然碧，万山相对青。诗心留月鉴，樵响隔云听。澹极忘今古，茶烟萦翠屏。
沟壑行
作者：陈寅
朝代：清
体裁：古风

暴雨下注湍飞山，众河上决涛连天。五月六月苗稼残，千顷万顷沟壑宽。民居荡析屋不完，釜突湿烂薪难然。高田浸巨蛙黾喧，长阡风腥鼋蛟蟠。天灾荐臻如竖缠，洪流降割同尧年。我困青毡无一钱，目击道殣忧百煎。八口尚难安饱温，千厦乌能庇饥寒。蔽日不散云冥顽，朝来又见东霞轩。
自慰
作者：陈寅
朝代：清
体裁：七言绝句

闻说生男冀远谟，四方有志启桑弧。也须行尽天涯路，始信人间一丈夫。
辛巳重阳偕长彝亭少农过白云观早酌后独游陶然亭
作者：陈寅
朝代：清

偶出城闉访上清，黄花红叶绚秋晴。登高肯负重阳约，纵饮能消万古情。文几年陪谢傅，穷愁何计慰虞卿。纷纷眼底缁尘满，独对沧浪想濯缨。客里佳辰几度过，看花聊以慰蹉跎。何尝富贵中年逼，已觉飞腾后辈多。秋水一方淹日月，斜阳满地怆关河。孤亭独上肠堪断，戏马呼鹰奈若何。
辛巳重阳偕长彝亭少农过白云观早酌后独游陶然亭·其一
作者：陈寅
朝代：清
体裁：七言律诗

偶出城闉访上清，黄花红叶绚秋晴。登高肯负重阳约，纵饮能消万古情。文宴几年陪谢傅，穷愁何计慰虞卿。纷纷眼底缁尘满，独对沧浪想濯缨。
辛巳重阳偕长彝亭少农过白云观早酌后独游陶然亭·其一
作者：陈寅
朝代：清

偶出城闉访上清，黄花红叶绚秋晴。登高肯负重阳约，纵饮能消万古情。文几年陪谢傅，穷愁何计慰虞卿。纷纷眼底缁尘满，独对沧浪想濯缨。
辛巳重阳偕长彝亭少农过白云观早酌后独游陶然亭·其二
作者：陈寅
朝代：清
体裁：七言律诗

客里佳辰几度过，看花聊以慰蹉跎。何尝富贵中年逼，已觉飞腾后辈多。秋水一方淹日月，斜阳满地怆关河。孤亭独上肠堪断，戏马呼鹰奈若何。
过劳劳亭
作者：陈寅
朝代：清

一望斜阳起暮烟，荒亭余址草连天。骊歌久已消官道，断碣空存纪晋年。入眼江花伤过客，怀人春酒满离筵。依依尚有长堤柳，几处临风倍黯然。
金陵怀古
作者：陈寅
朝代：清

虎踞龙蟠古帝州，长江依旧束东流。六朝歌舞秦淮月，百战兴亡燕子秋。宫阙齐梁迷故土，亭台王谢总荒丘。年年画舫游人醉，谁听中宵杜宇愁。
黄云歌
作者：陈寅
朝代：清
体裁：古风

黄云惨惨日不旿，回风卷地沙乱舞。是谁怨气激为惊涛声沸天，中有十万八千兵民鬼声苦。舟人告余云是新战场，停舟欲睹不忍睹。我闻去年此地生妖氛，登岸茫茫询田父。田父涕泣为余言，吾乡本是繁华土。鳞镶栉比十余里，水陆交冲纳商贾。百年涵煦荷国庥，自幼不闻喧战鼓。去年妖星落山左，一方如遇白额虎。闻风早避脱罗网，踉跄不及身被虏。天兵迅捷如雷霆，摧枯折朽遂立剖。昆冈玉石同时焚，血肉纷纭那堪数。僵尸相属流水红，百里而外犹臭腐。岸上白骨堆如山，往往野犬相搏取。豺狼已尽狡兔死，逋逃稍稍望衡宇。行人归来失旧庐，居者失业富者窭。金堂珠箔沈灰烬，碧槛丹楹乱罂甒。夜来四野飞青磷，飘飘忽忽散复聚。亢戾之气薰苍穹，自冬徂夏天无雨。陌陇枯槁麦不秋，饮食同以供三釜。四父田父尔勿忧，庙谟日夜廑编户。大臣承旨加恩施，不惜帑金用安抚。伫看匝地黄云开，甘霖叠沛若膏乳。天今福汝善良民，彧彧与与实仓庾。
曹仁宪谨荣寿
作者：陈对廷
朝代：清

到处沾春雨，斯文戴福星。鹤随天与健，兕祝德维馨。绿野迟归计，桐乡仰典型。大椿秋未老，寿岂庆耆龄。
挽左宗棠联
作者：陈寿昌
朝代：清
体裁：联

一德见臣心，剩有临终遗疏在；五年随使节，从来知己感恩多。
挽郭嵩焘联
作者：陈寿昌
朝代：清
体裁：联

为文伯、为诗豪、为经史笥、为学校宗，讲席抗河汾，门墙有幸亲师范；是乡贤、是国老、是封疆臣、是天子使，精神托箕尾，华夷同悼失耆英。
贺张百熙60寿联
作者：陈寿琳
朝代：清
体裁：联

吏部文章，光芒万丈；曲江风度，金鉴千秋。
上潘伯寅光勋师
作者：陈寿祺
朝代：清
体裁：七言律诗

不分琼瑶盈手赠，开缄涕泪欲沾襟。天涯有母同高饿，岁暮无人念苦吟。四海仓黄为客惯，十年贫贱受知深。感恩不敢师门说，风雪天寒一寸心。
东林寺
作者：陈寿祺
朝代：清

下马绿杨外，钟声落野亭。云来九江白，山入六朝青。莲界谁开社，松枝罢讲经。惟留虎溪水，搅梦到禅扃。
书寄陈昼卿书尾
作者：陈寿祺
朝代：清
体裁：五言律诗

欲归还小住，杯酒许重斟。信宿分离后，相思直到今。大江流远梦，小雅托哀音。记否中山夜，绳床听雨心。
南归述怀呈谢甸男
作者：陈寿祺
朝代：清

著作蓬山敢自诬，甘馨兰膳可无娱。日边名士多于鲫，江上归心不为鲈。乞食天哀陶令拙，逐贫鬼笑子云愚。艰难傥遂间居赋，肯使丹崖绿水污。
南归途次呈邱丈
作者：陈寿祺
朝代：清

万里怨芳草，拂衣归卧云。湖山留片石，风雨感斯文。大阮残篇在，南陔旧句闻。肯教三亩宅，松菊愧陶君。
喜得家书口占长句
作者：陈寿祺
朝代：清
体裁：七言律诗

又是山城半载过，客中是处寄吟窝。人如明月圆时少，友似东风散处多。一第艰难负镫火，十年贫贱托诗歌。家书乍报高堂健，今日春晖喜若何。
夜赴彭城
作者：陈寿祺
朝代：清

马首接明月，苍茫何处村。荒山争乱石，微径走中原。天划青徐小，云归梁楚昏。时平桴鼓息，烟火见彭门。
小嫏嬛馆大门联
作者：陈寿祺
朝代：清
体裁：联

里门名士传；冠冕侍臣家。
春晚即景用中表李越缦太常韵
作者：陈寿祺
朝代：清
体裁：五言律诗

睡起静无事，茶香分外清。雨余飞燕重，风定落花轻。草木有新意，轩窗爱晚晴。欣欣无可说，相对一忘情。
歙鲍氏墓图
作者：陈寿祺
朝代：清

墓图旧创李西涯，今见吴塘百岁碑。夜月云軿山上望，秋坟谁唱鲍家诗。
永春郑使君一论戍秦中伤其老病远迁歌以永诀
作者：陈寿祺
朝代：清

海天风雪压孤簦，又报南冠入五陵。迁客泥涂羞醉尉，残生鬓发惜聋丞。关河摇笔才难尽，贫贱论交感倍增。西去短衣看射虎，莫教老泪落行縢。
病愈
作者：陈寿祺
朝代：清

才命风花不可争，岂堪桂洒斧斤撄。儿童善病李百药，忧患伤心刘更生。解脱莫令存我相，衰慵何敢占时名。从今齐视彭殇理，豫遣邠卿作墓铭。
礼烈亲王克勒马歌
作者：陈寿祺
朝代：清

烈王骨性真龙种，天马天生佐神勇。肝胆如人貌不成，但见丹青发梢动。其脩丈咫高七尺，鳞甲生胸角生额。国初驾驭皆英雄，蹴踏风云百灵役。乌拉叶赫三韩东，王来破竹成奇功。明师五日萨尔浒，二十万众为沙虫。此马所向一敌万，出入百战如游龙。自跑圣水洗疮痏，夕阳严液流淙淙。万里归来沫流赭，锦鞯罗帕华轩下。忽闻金鼓误军声，犹想奔虹天际行。王生尔生死尔死，世上孤忠有如此。可怜人马两神奇，白山草木呼风起。迩来陇汉旌旗殷，马{马戌}万骑尘埃间。星精何由降太乙，元蹄西踣巴夔山。大宛青海历无草，岁贡岂免参？？。许？帛齿金门式，愿铸骐驎立九关。
礼烈亲王克勒马歌
作者：陈寿祺
朝代：清
体裁：古风

烈王骨性真龙种，天马天生佐神勇。肝胆如人貌不成，但见丹青发梢动。其脩丈咫高七尺，鳞甲生胸角生额。国初驾驭皆英雄，蹴踏风云百灵役。乌拉叶赫三韩东，王来破竹成奇功。明师五日萨尔浒，二十万众为沙虫。此马所向一敌万，出入百战如游龙。自跑圣水洗疮痏，夕阳严液流淙淙。万里归来沫流赭，锦鞯罗帕华轩下。忽闻金鼓误军声，犹想奔虹天际行。王生尔生死尔死，世上孤忠有如此。可怜人马两神奇，白山草木呼风起。迩来陇汉旌旗殷，马■万骑尘埃间。星精何由降太乙，元蹄西踣巴夔山。大宛青海历无草，岁贡岂免参��。许�帛齿金门式，愿铸骐驎立九关。
秋风词为同年宋芷沅作
作者：陈寿祺
朝代：清

凉飙搅昼堆愁阴，燕山日瘦天为黔。浮埃十丈塞穷巷，闭门秋老无蝉吟。木莲始开壮士卧，匣剑冷人青霜镡。芸华东屋呼小宋，拥膝不得披长襟。七年京华守破壁，颇苦两脚侵风淫。习公纵然非病蹇，那可按穴无神针。{风穸}{风穸}薄寒中肌理，霜中傲菊谁能禁。先生天骨合变化，古黄一出万马瘖。并时名姓逐龙尾，许我山水听瑶琴。世间蛩蟨互怜爱，何况星聚无商参。众仙抗手群玉府，罡风不到蓬莱岑。兰台词客今再见，岂复感物嗟萧森。郧西飞沙穿战甲，英雄抚髀寒宵深。雄耶雌耶忽长笑，作赋何足伤秋心。玉河虹影明绿浔，城东吹笛红楼阴。黄昏有酒斟复斟，开帘招月来青林。
秋风词为同年宋芷沅作
作者：陈寿祺
朝代：清
体裁：古风

凉飙搅昼堆愁阴，燕山日瘦天为黔。浮埃十丈塞穷巷，闭门秋老无蝉吟。木莲始开壮士卧，匣剑冷人青霜镡。芸华东屋呼小宋，拥膝不得披长襟。七年京华守破壁，颇苦两脚侵风淫。习公纵然非病蹇，那可按穴无神针。■■薄寒中肌理，霜中傲菊谁能禁。先生天骨合变化，古黄一出万马瘖。并时名姓逐龙尾，许我山水听瑶琴。世间蛩蟨互怜爱，何况星聚无商参。众仙抗手群玉府，罡风不到蓬莱岑。兰台词客今再见，岂复感物嗟萧森。郧西飞沙穿战甲，英雄抚髀寒宵深。雄耶雌耶忽长笑，作赋何足伤秋心。玉河虹影明绿浔，城东吹笛红楼阴。黄昏有酒斟复斟，开帘招月来青林。
读蜀中女史鹃红题壁诗·其一
作者：陈寿祺
朝代：清
体裁：七言绝句

剑外兵戈怨翠钿，残镫孤驿照沈绵。诗情哀过啼猿泪，未忍多听蜀国弦。
读蜀中女史鹃红题壁诗·其一
作者：陈寿祺
朝代：清

剑外兵戈怨翠钿，残镫孤驿照沈锦。诗情哀过啼猿泪，未忍多听蜀国弦。
读蜀中女史鹃红题壁诗·其二
作者：陈寿祺
朝代：清

锦水鸳鸯绮翼单，风鬟万里总飘残。青衣江上魂归夜，犹照峨眉古雪寒。
赠友联
作者：陈寿祺
朝代：清
体裁：联

岭外梅花仙作侣；坐中修竹淡如人。
赠梁章钜联
作者：陈寿祺
朝代：清
体裁：联

但教地踵兰成宅；何事名争谢傅墩。
过枫岭
作者：陈寿祺
朝代：清

西行出枫关，日脚千嶂午。绝磴扶笋舆，扪萝才一缕。峥嵘大竿头，连峰接数武。岭半露烽墩，斥候静楼橹。海天横苍苍，万里控一柱。地险非人功，真宰为之主。冻云欲酿雪，风力健如驽。鸟厉愁飞迟，天长觉梦苦。青空撑孤亭，长剑可倒拄。坠涧隔千寻，沿缘不敢俯。泉疑涌月流，石与陨星古。持此谢越人，何必语天姥。
挽亲家某联
作者：陈少伯
朝代：清
体裁：联

红叶是良媒，琼佩来时仙佩返；青莲休小谪，玉山醉倒泰山倾。
人南
作者：陈少蘅
朝代：清
体裁：联

天上人间今夜月；北征南下隔年霜。
十六字令
作者：陈尔士
朝代：清

聋。围住绳床雨又风。才合眼，吹入梦魂中。
十六字令·病耳遣闷
作者：陈尔士
朝代：清

眠。愁病昏昏过伏天。秋又到，还是厌闻蝉。
唐太宗
作者：陈尔士
朝代：清

义旗十八定关中，五载旋成混一功。象启玉床争应命，卷翻金镜欲全终。高光大业何难及，臧札清风奈不同。更叹祸机潜倚伏，更衣竟日闭深宫。
夜坐怀故山
作者：陈尔士
朝代：清

止戈吾旧隐，地僻少人行。高阁对山起，春云如草生。庭昏烟影直，石尽涧声平。此夜一轮满，相思空复情。
天香·水仙
作者：陈尔士
朝代：清

翠箭擎寒，粉黄拂艳，盈盈乍隔秋水。湘萝云回，玉魂烟锁，温霭一窗晴意。飞琼不见，问带上、仙题恁寄。纵是深藏金屋，难抛碧岩清致。芳姿是谁竞丽。只梅花、晚妆同试。抹倒万红千紫，独明珠佩，一段心情泉石。但付与、枯桐写幽思。尽耐牵萝，琅玕静倚。
好事近
作者：陈尔士
朝代：清

东风终日弄垂杨，枉是拂烟凌乱。蓦直一丝吹上，似清愁天半。几回系缆曲城边，春流暗中换。记取村儿遥语，在月明高岸。
帐房
作者：陈尔士
朝代：清

帷宫遗意裁量新，几间几舍布帛均。不宜谋邑宜谋野，却以缝人作梓人。轸耶盖耶随意指，家具纷纷逐迁徙。两方展叠是绳床，三足支撑为曲几。观风行殿巧者作，容数百人安足录。君不见属车九九行相属，马上鳞鳞万家屋。
江楼晚眺
作者：陈尔士
朝代：清

望江楼外曲江横，水气苍凉暑气清。坐觉烟云生几席，何来帆橹点空明。远山猿啸月初起，古寺钟鸣潮未平。犀弩雄风今歇绝，弄波时见狎童婴。
浣溪沙
作者：陈尔士
朝代：清

冉冉仙云下玉人。天然色相远红尘。霜娥月姊恁含颦。淡扫妆成真国色，铅华洗尽见精神。胭脂不是十分春。
浣溪沙·冬闺
作者：陈尔士
朝代：清

闲坐房栊看日斜。帘风阵阵峭寒加。自携金鸭款梅花。冻水一方休洗砚，轻烟几缕任煎茶。锦书无奈忆天涯。
浣溪沙·咏柳
作者：陈尔士
朝代：清

万缕千条覆白门。半烟半雨弄黄昏。丝丝叶叶是离魂。灞岸更无残雪影，秦淮还忆旧眉痕。烟迷霜压不堪论。
浣溪沙·对月
作者：陈尔士
朝代：清

湖上浮云几点开。清光皎洁映楼台。两三人自月中来。山色欲明轻雾隔，钟声才断晚潮回。露华江影梦徘徊。
浣溪沙·杨花
作者：陈尔士
朝代：清

点点轻圆去复旋。成行逐队舞楼前。东风不断有情绵。一片飞来寻客恨，数枝落去问谁怜。天涯踪迹一溪烟。
浣溪沙·砚贞女士魏塘归思
作者：陈尔士
朝代：清

彩叠经年旧舞衣。鱼笺屡约是耶非。晓莺残月送将归。水欲微波风袅袅，愁生远道柳依依。第三桥外一帆飞。
浪淘沙·秋蝉
作者：陈尔士
朝代：清

无奈夕阳残。落叶阑珊。愁中还又话乡山。高柳隋堤秋梦里，一翼吟烟。坐听小窗前。瘦损朱颜。飞蓬衰鬓问谁怜。咽尽五更声欲断，露冷风寒。
虞美人·秋雨
作者：陈尔士
朝代：清

湿云一片低如语。飒飒风吹雨。新凉偏又聒人愁。独对小窗青晕、一灯留。庭前老树惊秋早。飘落知多少。病来百事怕思量。枉是半堆风叶、聚空廊。
青玉案·景阳井
作者：陈尔士
朝代：清

琼枝璧月江南碎。剩一片，深深地。并坐黄鹂谁唤起。柳丝风乱，石阑霜重，结绮春烟里。销沉不见遗簪珥，玉溪句、梧桐又枯死。只有年年双燕子，夕阳红外，絮催东下，几点胭脂水。
鹧鸪天·新月
作者：陈尔士
朝代：清

一线清光透素帷。晶奁烟影未全披。斜临寒浦游鱼避，转到天中旅雁悲。人寂寞，梦参差。巧寻绣阁斗蛾眉。花阴一角无人见，罗袖深深敛拜时。
咏菊八首
作者：陈尚恂
朝代：清

寥落秋堂对奕棋，一龛花影佛慈悲。金蕤琼蕊安排后，玉甃铜瓶供养时。小雨湘帘初梦觉，高风栗里每神驰。独于晚节饶清福，泉石偏劳位置思。
咏菊八首
作者：陈尚恂
朝代：清

杖藜携酒上齐山，斜插花枝胜会閒。落帽霜华生鬓发，登高云物望乡关。陶公已去频搔首，谢傅重来定笑颜。莫讶头衔殊冷淡，前身琼苑本清班。
咏菊八首
作者：陈尚恂
朝代：清

柴桑幽赏对斜晖，处士风流话少微。伴我悲秋蛩欲语，替人窥艳蝶先飞。东篱题咏名争重，西榭平章愿岂违。花与诗人同格调，郊寒岛瘦胜痴肥。
咏菊八首
作者：陈尚恂
朝代：清

蓦来枫径路逶迤，绘出秋花近野陂。落笔自含高世想，披图谁肖傲霜枝。冰瓯点缀神先瘦，玉蕊缤纷节不移。淡到无言如可读，焚香镇日画帘垂。
咏菊八首
作者：陈尚恂
朝代：清

西风几日撼园林，霜压黄花气象森。断雁关河伤晚节，寒蛩篱落怨秋阴。幽香易入诗人梦，芳讯频惊客子心。一度相思一惆怅，斜阳门巷起寒砧。
咏菊八首
作者：陈尚恂
朝代：清

谁家老圃影横斜，曳杖寻秋感鬓华。便拟古梅探雪海，难携片石上星槎。重阳野外无停屐，薄暮城头有断笳。待得王郎来送洒，陶公三径已开花。
咏菊八首
作者：陈尚恂
朝代：清

采采黄精挂杖头，山南山北几经秋。半筐秀色添新味，满把繁英尽浣愁。骨格拚教如瘦鹤，江湖何处不饥鸥。安能独效灵均意，欲种糇粮偏九州。
咏菊八首
作者：陈尚恂
朝代：清

青州从事竟无功，酒德新题曲部中。满瓮分明凝玉露，一瓢容易醉金风。篱边味淡衣宜白，座上香浮友是红。益寿从来疑有术，不须佳酿乞仙翁。
奉柬上舍少弼世良二兄·其二
作者：陈尚惠
朝代：清

落拓天涯客，飘飘狎海鸥。翔蒿惭斥鴳，伏枥愧骅骝。厚贶叨持赠，佳章惠再投。春魁谁佔得，端合让名流。
奉柬上舍少弼世良二兄之ㄧ
作者：陈尚惠
朝代：清

久羡松梅竹，相于友岁寒。几番忻唱和，数月快盘桓。老至居人下，身閒觉世宽。光阴驹过隙，倥偬跨征鞍。
寄赠仞千工部
作者：陈尚惠
朝代：清

罗山历历数方家，俊逸如君信足誇。树帜骚坛分鼎足，扬镳黉序若冲牙。久传笔砚珊瑚架，独擅词章锦绣花。未听钧天韶乐奏，虫吟窃自乱涂鸦。
怀赖刚直
作者：陈尚惠
朝代：清

佐郑东来永历年，为充军饷事屯田。垦荒披斩经三代，尽化腴田稻麦妍。
尘海
作者：陈展云
朝代：清

尘海劳劳百虑并，贫求升斗亦人情。便成仙佛何裨世，欲语文章厌近名。风月有情聊对酒，江山如梦独长征。为怜镫火凉秋夜，照到离人鬓影清。
怀仁里夜集同宋筱珩
作者：陈展云
朝代：清

说佛谭仙总渺茫，萍蓬何地话行藏。秋心半为诗人瘦，夜漏偏于独客长。无用文如前岁历，大难身似逆风航。年来侘傺应同感，谋隐何时薄禄偿。
樟山凹看云作歌
作者：陈展云
朝代：清

我与流云向上峰，足所踏处云皆封。登临绝顶一矫首，万山脚底青冥濛。拿云树老怒裂壁，十丈苍根络奇石。冒天冠斗纷蔽亏，云缝坼开天一隙。我从树杪穿云行，天风梵呗争泉声。云光白上满襟袖，时闻虎气漫空腥。初疑高唐山，神女方驾鹤，巫山十二正朝行，絪缊一气随风落。又疑庐山中，匡君骖虬螭，瀑布万丈倒空泻之而化作苍龙飞。不然云中君，洞天正沈醉，并刀乱剪琼瑶英，散作霞光恣游戏。不然葛稚川，罗浮初炼丹，九转炉烟吹不灭，至今下界如飞绵。万峰合气成一色，放眼每愁天地窄。同人咫尺但闻声，细看一笑头俱白。忽讶身跳雪海中，遍大地如金在镕。忽惊身置盘古世，误入混沌吸元气。一云才缩一云神，一云如主一云宾。一云闲如丈人尊，一云忙如万马奔。小云随侍如儿孙，数云骈立如弟昆。妍云诡谲锦绣纹，丑云礌磊狻猊蹲。千百万状云无定，云云一气相合并。为狮为象为凤麟，为鼓为旗为戈刃。人出云相触，人来云相迎。松桧罅中云渗漏，峰峦缺处云补平。是皆神龙出没互变化，掉尾腾掷纷纵横。我行十里日已暮，风吹散作四山雾。归来大笑谢山灵，此行几被云吞去。
王伯潜水东寺院斋居
作者：陈展云
朝代：清

一水划山入，万树围如屏。树杪露佛屋，倒影临波清。栖霞山畔草，直到门前青。不信岩花发，六月犹啼莺。山深无夏春，日夕凉风生。野花烟外飘，随风落檐楹。闲鸟学书声，遥答流泉鸣。天香何处来，寻之了无形。时有樵夫至，带雨叩柴荆。坐久客亦返，携得秋光行。
舟夜
作者：陈展云
朝代：清

旷野风千里，荒村月四更。寒镫孤夜气，市语冷江声。吹笛神鱼舞，翻波宿鹭惊。山城何处是，烟草不胜情。
东阿道中
作者：陈履平
朝代：清

荦确东阿道，疲驴策不前。乱峰围落日，野水浸遥天。林闪孤村火，云深古寺烟。遥闻钟梵动，欲借上方眠。
花下独酌
作者：陈履平
朝代：清

花枝娅姹摇春风，纷纷蜂蝶争繁丛。我来提壶饮花下，闲愁如雪皆消融。枝头黄鸟声更好，似惜春光怨春老。少年乐事那复得，只今空忆长安道。救人无术廿载中，归来两鬓已成翁。故交如花渐凋落，欲话衷曲谁人同？且拚烂醉花阴卧，明日呼童扫落红。
临江仙·夏景
作者：陈履端
朝代：清

梅子才黄新雨足，衫裁白苧凉生。一湾流水縠纹平。荷香浮野渚，槛外暮山横。隔院有人歌水调，蝉声搅碎歌声。豆花茗叶十分清。水晶帘半卷，新月浸桃笙。
洞仙歌·避暑南岳山房
作者：陈履端
朝代：清

南华一卷，是驱炎清课。燃竹风廊飏茶火。把尘襟尽涤，世累都捐，萧淡甚，泉际山颠有我。老僧无个事，闲话忘机，簌簌林间暗香堕。薄暮转山房，水簟凉生，拂磁枕、北窗高卧。又细听、微风响松涛，觉此际心情，十分安妥。
西江月·秋月
作者：陈履端
朝代：清

孔雀屏边篆细，鸳鸯瓦上霜轻。小楼单枕梦难成，闲数一帘疏影。人到秋来较瘦，梦随人去无凭。和他今夜酒微醒。卧对凉蟾清冷。
和冶庵表阮怡园赏菊韵赠丹卿先生
作者：陈崇牧
朝代：清

与升不作峨眉逝，孰嗣骚坛一代雄。幸喜持螯逢上座，何妨浮蚁对西风。春晖东野慈躬健，秋实家丞造句工。新叠蛮笺盈百幅，未应玉海逊张融。
寿王君旋吉七十
作者：陈崇牧
朝代：清

掀髯浮白大江头，七十年来感昔游。衣上酒痕湖墅月，箧中唫稿蓟门秋。九衢车马双篷鬓，三楚风尘一蒯缑。无限沧桑供啸傲，客星依旧老羊裘。乱后重逢喜欲狂，森森兰玉早成行。著书岁月閒中老，落纸云烟眼底忙。大耿才名传绛帐，小同世业付青箱。君山一角能招隐，绝胜瀼西旧草堂。
寿王君旋吉七十·其一
作者：陈崇牧
朝代：清

掀髯浮白大江头，七十年来感昔游。衣上酒痕湖墅月，箧中唫稿蓟门秋。九衢车马双篷鬓，三楚风尘一蒯缑。无限沧桑供啸傲，客星依旧老羊裘。
寿王君旋吉七十·其二
作者：陈崇牧
朝代：清

乱后重逢喜欲狂，森森兰玉早成行。著书岁月閒中老，落纸云烟眼底忙。大耿才名传绛帐，小同世业付青箱。君山一角能招隐，绝胜瀼西旧草堂。
送王云裳大令奉调赴省
作者：陈崇牧
朝代：清

司业归河中，昌黎叙斯传。泉明去柴桑，亦仰二疏贤。安静实循良，廉退景古先。所以振奇人，饮马亦投钱。处贵在能贫，无求泽乃延。王侯昔下车，军符如火煎。赈灾劳借箸，惩贪戒告缗。以此宽大政，疲氓稍息肩。一朝解尘缨，厌作出山泉。岂徒宦情淡，耻与俗吏缘。诗卷如牛腰，讼庭有鱼悬。天末来清风，请续归兮篇。
陶社落成，恭和丹翁吏部原唱，并祝颂慈、玉池两先生华诞
作者：陈崇牧
朝代：清

桑梓多贤达，群公兴特豪。品题尊月旦，坛坫盛风骚。有脚春归宋，无心出笑陶。江干香草后，汐社又吾曹。历劫浑无恙，相逢鬓尚青。降寅多旧雨，见丙喜占星。畦长庾郎菜，家传伏叟经。宜春翻吉语，持酒过玄亭。
陶社落成，恭和丹翁吏部原唱，并祝颂慈、玉池两先生华诞·其一
作者：陈崇牧
朝代：清

桑梓多贤达，群公兴特豪。品题尊月旦，坛坫盛风骚。有脚春归宋，无心出笑陶。江干香草后，汐社又吾曹。
陶社落成，恭和丹翁吏部原唱，并祝颂慈、玉池两先生华诞·其二
作者：陈崇牧
朝代：清

历劫浑无恙，相逢鬓尚青。降寅多旧雨，见丙喜占星。畦长庾郎菜，家传伏叟经。宜春翻吉语，持酒过玄亭。
挽曾国藩联
作者：陈崇砥
朝代：清
体裁：联

惟公至性过人，看武功文德，勋业懋昭，卒弼亮三朝，终此生鞠躬尽瘁；在我感恩犹后，惜外患边防，谋猷未竟，不慭遗一老，为当今宏济艰难。
献王祠联
作者：陈崇砥
朝代：清
体裁：联

衣德绍闻，济济多士；明经载道，勉勉我王。
献王陵联
作者：陈崇砥
朝代：清
体裁：联

六籍书收秦劫火；一抔土盖汉官仪。
战后登东山寺
作者：陈嵩极
朝代：清
体裁：五言律诗

薄暮踏寒雨，攀跻到上方。迷离江郭白，惨淡野云黄。擐甲开边垒，舆尸载国殇。廿年安户牖，阴雨莫相忘。
马退山拉过湖南新居留宿话旧
作者：陈帆
朝代：清

玉山经劫月泉荒，江左词人鬓早霜。砚陇断云迷鹭渚，尘龛霏屑洒鱼庄。孤村有客谈开宝，此日惟君抵范张。洞口桃花飘已尽，舣舟仍似旧渔郎。
挽张百熙联
作者：陈希彭
朝代：清
体裁：联

以雅量容天下，以学术铸人才，较湘乡益阳诸公，可云后劲；于侍从见清标，于艰屯表特操，兼文苑名臣二传，独有千秋。
春闺
作者：陈希祖
朝代：清
体裁：七言绝句

珠帘不卷静留香，闲理鸳针觉昼长。燕子归来春欲晚，画眉人尚在他乡。
卜居石虎岭四首·其一
作者：陈希谦
朝代：清
体裁：五言律诗

艰苦归来后，经营买此山。桑麻心最切，名利意全删。让畔留余地，诛茅且闭关。诸郎读书史，境僻百邪闲。
卜居石虎岭四首·其三
作者：陈希谦
朝代：清
体裁：五言律诗

且待余清奉，茅亭建半山。竹篱编婉转，石蹬砌弯环。西岭烟霞足，南湖水鸟闲。署名棠棣馆，吟赏事跻攀。
卜居石虎岭四首·其二
作者：陈希谦
朝代：清
体裁：五言律诗

乡邻皆朴实，同调有钟期。卜宅斯为善，躬耕尚未迟。嘉禾盈绿野，春水足黄陂。虎岭饶风月，他年啸傲宜。
卜居石虎岭四首·其四
作者：陈希谦
朝代：清
体裁：五言律诗

拟种松千本，还栽竹数丛。涛声侵枕簟，翠影扑帘栊。把酒怀陶令，吟诗忆谢公。兔裘吾愿遂，位不羡高崇。
望江南·即席与万年少、胡彦远赋如意牡丹
作者：陈平远
朝代：清
体裁：词

人倦后，无话倚阑干。粉黛垂垂红褪玉，春心无那向人难。翠袖怯春寒。
挽周麟章联
作者：陈幼莲
朝代：清
体裁：联

儿时记孔李通家，每捧谕言，旧雨关心询洛社；江上得龚黄流寓，若论世祀，福星回首恋齐州。
挽梁鸣谦联
作者：陈幼莲
朝代：清
体裁：联

且休言安石苍生，即文苑词坛，措施未竟；也算是河汾弟子，况赤嵌白下，羁旅相依。
兰亭
作者：陈广宁
朝代：清

兰渚山深渺烟树，旧是越王种兰处。孤亭耸峙寒云中，内史幽踪曾暂住。忆昔永和修禊年，交游一一皆词仙。孙李许支并杰出，青山亦乐多名贤。修竹茂林殊自好，回头往事伤怀抱。觞咏于今无一人，春风空发亭边草。吁嗟乎，昔贤已去不可留，亭虚水曲徒悠悠。胜举欲嗣二千载，眼前争得逢名流。令人凭吊空增愁。
吴山眺望
作者：陈广宁
朝代：清

石磴高攀到岫巅，空濛遥望夕阳天。江边树色都含雾，湖上岚光欲化烟。越国云山原不隔，宋家宫阙更谁怜。思乡吊古空回首，独立苍茫万感牵。
曹山
作者：陈广宁
朝代：清

镂刻疑鬼神，玲珑成户牖。深黑不见光，摇艇入岩窦。净绿灵境开，碎碧晴光漏。苔藓何凄寒，日夜错昏昼。稍觉萝蔓深，渐见松竹茂。深渊耸石崖，浅濑注奔溜。转迓铲削工，得睹芙蓉秀。山循石窦入，曲折难摹写。暗牖穿穴深，飞瀑缀帘下。面面开画图，胜境尘世寡。西曜射流光，峭壁忽丹赭。岭松涧横截，山梁云倒泻。差似入仙源，颇宜居隐者。何年此读书，慨息发中野。
曹山·其一
作者：陈广宁
朝代：清

镂刻疑鬼神，玲珑成户牖。深黑不见光，摇艇入岩窦。净绿灵境开，碎碧晴光漏。苔藓何凄寒，日夜错昏昼。稍觉萝蔓深，渐见松竹茂。深渊耸石崖，浅濑注奔溜。转迓铲削工，得睹芙蓉秀。
曹山·其二
作者：陈广宁
朝代：清

山循石窦入，曲折难摹写。暗牖穿穴深，飞瀑缀帘下。面面开画图，胜境尘世寡。西曜射流光，峭壁忽丹赭。岭松涧横截，山梁云倒泻。差似入仙源，颇宜居隐者。何年此读书，慨息发中野。
深秋与徐渔庄登玉屏晚眺
作者：陈广宁
朝代：清

两人合著画屏里，身似寒松心似水。穿松涉水吟未已，落日平芜澹千里。萧萧枫叶飘丹黄，林下人家打稻忙。遥指炊烟风袅处，矮脚鸡肥白酒香。猗嗟山村人兮乐莫乐，何不与子买庐落。
蓬莱山观海
作者：陈广宁
朝代：清

忽讶乾坤一气浮，双丸终古浸洪流。此身直欲穷三岛，是外犹传有九州。盘折好循仙掌露，微茫难认大洋舟。诸山罗立如儿辈，我独携筇最上头。
挽张之洞联
作者：陈庆年
朝代：清
体裁：联

作楫忆长材，当师干总武汉之时，末座叨陪，属我为编教战史；负扆伤考造，继舒左两文襄而后，高风敬仰，吊公宜上豁蒙廔。
雨中次桃花寺
作者：陈庆槐
朝代：清

新泥滑滑路盘盘，古刹连云欲上难。春雨偶从行帐听，好山却当故人看。镫明如海摇群宿，旗湿因风卷暮寒。苦忆小园深巷里，落红堆满石阑干。
黄新庄
作者：陈庆槐
朝代：清

看饱芦沟月，行旌驻远郊。日高烘湿瓦，风急堕危巢。官柳绿无缝，野花红到梢。层城屹如画，一抹翠烟交。
丙午六月二十五日出都口占
作者：陈庆镛
朝代：清

久载滞京师，载寒复载燠。进退等碌碌，腼然空食粟。初读未见书，同校阁天禄。继补金之曹，会计学仓谷。三年职西台，滥厕獬豸服。弹蕉无修篁，人愧不如竹。弱羽阁翻飞，翕然为雌伏。邛须念我友，欲去数回复。饮饯复留连，谈剧累晨夙。囊涩不得行，空有书盈簏。牙轴亦丛积，壮如大举腹。得友赠之策，乃得戒童仆。是时岁将秋，斗柄指西陆。季鹰动乡思，鲈脍兼莼簌。归与田将芜，补莳兰与菊。儿童犹欢呼，且耕或且读。
仁虎行题方正学仁虎图
作者：陈庆镛
朝代：清

仁虎仁虎来何奇，浙东台州人见之。天介洪武时纯熙，？十有三载丕基。七月旁生霸有奇，虎据天台山之嵋。盘伏岩阿负险巇，平明穴则出觑覗。虢作首邛啖日曦，刷金篦观乎厜㕒。自山之南折甗锜，隃㻁岑过天阙池。瞥尔腾跃下九陂，拳毛駮荦森之而。居人奔告惊相随，道路闻者魂魄离。虎乃翕牙敛须眉，缓步姗姗其来迟。不作咆哮瞋恣睢，不作？试击椎。顾瞻周道循袆䙃，直从厈曲■水湄。行行市上无迷岐，都肆排列辉芝桐。海蠙珠山珣玕琪，五光十色堆琉璃。目䁔如炬凭睇窥，一俯一仰掀躨跜。街回曲随转移，罙入不觉施中馗。足肣盘辟力倦疲，伫立延久神支颐。观者如堵无惊疑，氍毹起顾行久久。飘然一去如神？，市侩閧传屡舞僛。蹑寻踪迹不可追，须臾酉■赛报禧。自天降康麰来贻，䆅秷堆积如京坻。瓯窭污邪罹軿辎，谓虎乃是鱼旐绥。不然胡为驯且慈，我闻瑞应祝寿釐。白鹿歌献郊畤祠，灵异何必麟与麒。枚卜何不彪与螭，伟哉方子念民彝。一闻斯语心旷怡，绘图纪事濡淋漓。点染牙爪装冉髭，有虥其苗虨其皮。和易浑如拥皋比，粤有孟藻国柱支。峨峨獬豸冠有緌，为谱家世详系支。知诚意伯之奇儿，胸次轶荡才不羁。手提画幅徵咏诗，方子而外数相知。程氏本立最心仪，官当引礼秦府司。直道殉节光嵚？，当时篆隶追冰斯。为识颠末题其楣，有画有书事不欺。山经补阙史补遗，三子洵国之玮琦。说虎画虎生风姿，小亭耆古素访碑。得此什袭装琼？，持帧过我来属辞。五百年物墨光滋，我谓方子忠孝垂。儒业气节扬芳甤，偶尔濡索作戏嬉。称名原不在画师，经营惨淡意匠施。笔墨变化参郑祁，细观六法无参差。神妙绝似唐王维，背上有彡颔下耏。黄质黑质彬纷披，奕然纸上盘蹲跠。厥名乌{外广内殷乙换二}仁且偲，不怒而威见者嘻。邛邛歫虚肝胆褫，虎亦低首生慈悲。当世岂无雄如虒，有角无敢挺觺觺。穷奇已戮饕餮夷，贪貜潜化为驯犛。■者䖑者咸游思。怪走陆之蝄蜽夔，南越贡象氐贡狮。驯习同养天之墀，符瑞有书仁寿孳。见则天下知昌期，吁嗟斯虎匹者谁。文囿驺虞无过兹，仁虎仁虎来何奇。
仁虎行题方正学仁虎图
作者：陈庆镛
朝代：清
体裁：古风

仁虎仁虎来何奇，浙东台州人见之。天介洪武时纯熙，�十有三载丕基。七月旁生霸有奇，虎据天台山之嵋。盘伏岩阿负险巇，平明穴则出觑覗。虢作首邛啖日曦，刷金篦观乎厜㕒。自山之南折甗锜，隃㻁岑过天阙池。瞥尔腾跃下九陂，拳毛駮荦森之而。居人奔告惊相随，道路闻者魂魄离。虎乃翕牙敛须眉，缓步姗姗其来迟。不作咆哮瞋恣睢，不作�试击椎。顾瞻周道循袆䙃，直从厈曲■水湄。行行市上无迷岐，都肆排列辉芝桐。海蠙珠山珣玕琪，五光十色堆琉璃。目䁔如炬凭睇窥，一俯一仰掀躨跜。街回曲随转移，罙入不觉施中馗。足肣盘辟力倦疲，伫立延久神支颐。观者如堵无惊疑，氍毹起顾行久久。飘然一去如神�，市侩閧传屡舞僛。蹑寻踪迹不可追，须臾酉■赛报禧。自天降康麰来贻，䆅秷堆积如京坻。瓯窭污邪罹軿辎，谓虎乃是鱼旐绥。不然胡为驯且慈，我闻瑞应祝寿釐。白鹿歌献郊畤祠，灵异何必麟与麒。枚卜何不彪与螭，伟哉方子念民彝。一闻斯语心旷怡，绘图纪事濡淋漓。点染牙爪装冉髭，有虥其苗虨其皮。和易浑如拥皋比，粤有孟藻国柱支。峨峨獬豸冠有緌，为谱家世详系支。知诚意伯之奇儿，胸次轶荡才不羁。手提画幅徵咏诗，方子而外数相知。程氏本立最心仪，官当引礼秦府司。直道殉节光嵚�，当时篆隶追冰斯。为识颠末题其楣，有画有书事不欺。山经补阙史补遗，三子洵国之玮琦。说虎画虎生风姿，小亭耆古素访碑。得此什袭装琼�，持帧过我来属辞。五百年物墨光滋，我谓方子忠孝垂。儒业气节扬芳甤，偶尔濡索作戏嬉。称名原不在画师，经营惨淡意匠施。笔墨变化参郑祁，细观六法无参差。神妙绝似唐王维，背上有彡颔下耏。黄质黑质彬纷披，奕然纸上盘蹲跠。厥名乌■仁且偲，不怒而威见者嘻。邛邛歫虚肝胆褫，虎亦低首生慈悲。当世岂无雄如虒，有角无敢挺觺觺。穷奇已戮饕餮夷，贪貜潜化为驯犛。■者䖑者咸游思。怪走陆之蝄蜽夔，南越贡象氐贡狮。驯习同养天之墀，符瑞有书仁寿孳。见则天下知昌期，吁嗟斯虎匹者谁。文囿驺虞无过兹，仁虎仁虎来何奇。
正气阁春祭纪事
作者：陈庆镛
朝代：清

于越之山倚天卓，势起嵯峨矗岳岳。于越之水轩波扬，回海生风荡瀺灂。扶舆盘结钟轮囷，笃生大雅甫与申。六千君子萃会计，东南竹箭多贞笢。伟哉英贤代继起，清侔夷鱼性龙比。甲申龙战云雷屯，攀髯从天罔悉纪。蕺山北斗学之宗，文贞倪公大司农。忠介忠惠授命死，周张何严相追踪。武贞桑榆著晚节，尝胆千报枕冰雪。新建父子垂世勋，继饱吴钩祸更烈。一时相率仗义行，立德立功铭太常。煌煌天语下明诏，谥以壹惠扬芬芬。迩者舟山海氛煽，蛋船贾舶突江面。葛君元戎苍兕呼，乃掏乃䵾力死战。杨尉一介防吴淞，楼船直下声？冬。指日灭贼贼反噬，捐生赴义词从容。旷世德型共一辙，义如河岳心如铁。浩然刚大凌乾坤，明德磬香永不灭。寝庙有侐灵桑梓，燕台今建楼明祀。拜者趋者严抠衣，仰瞻道貌长敬止。
正气阁春祭纪事
作者：陈庆镛
朝代：清
体裁：古风

于越之山倚天卓，势起嵯峨矗岳岳。于越之水轩波扬，回海生风荡瀺灂。扶舆盘结钟轮囷，笃生大雅甫与申。六千君子萃会计，东南竹箭多贞笢。伟哉英贤代继起，清侔夷鱼性龙比。甲申龙战云雷屯，攀髯从天罔悉纪。蕺山北斗学之宗，文贞倪公大司农。忠介忠惠授命死，周张何严相追踪。武贞桑榆著晚节，尝胆千报枕冰雪。新建父子垂世勋，继饱吴钩祸更烈。一时相率仗义行，立德立功铭太常。煌煌天语下明诏，谥以壹惠扬芬芬。迩者舟山海氛煽，蛋船贾舶突江面。葛君元戎苍兕呼，乃掏乃䵾力死战。杨尉一介防吴淞，楼船直下声�冬。指日灭贼贼反噬，捐生赴义词从容。旷世德型共一辙，义如河岳心如铁。浩然刚大凌乾坤，明德磬香永不灭。寝庙有侐灵桑梓，燕台今建楼明祀。拜者趋者严抠衣，仰瞻道貌长敬止。
正气阁春祭纪事
作者：陈庆镛
朝代：清

于越之山倚天卓，势起嵯峨矗岳岳。于越之水轩波扬，回海生风荡瀺灂。扶舆盘结钟轮囷，笃生大雅甫与申。六千君子萃会计，东南竹箭多贞笢。伟哉英贤代继起，清侔夷鱼性龙比。甲申龙战云雷屯，攀髯从天罔悉纪。蕺山北斗学之宗，文贞倪公大司农。忠介忠惠授命死，周张何严相追踪。武贞桑榆著晚节，尝胆千报枕冰雪。新建父子垂世勋，继饱吴钩祸更烈。一时相率仗义行，立德立功铭太常。煌煌天语下明诏，谥以壹惠扬芬芬。迩者舟山海氛煽，蛋船贾舶突江面。葛君元戎苍兕呼，乃掏乃䵾力死战。杨尉一介防吴淞，楼船直下声𪔴冬。指日灭贼贼反噬，捐生赴义词从容。旷世德型共一辙，义如河岳心如铁。浩然刚大凌乾坤，明德磬香永不灭。寝庙有侐灵桑梓，燕台今建楼明祀。拜者趋者严抠衣，仰瞻道貌长敬止。
题朱椒堂钟鼎款识稿全用六语韵
作者：陈庆镛
朝代：清

椒堂古君子，日䢩倾相与。䢩持夔鼓文，公为析鼮鼠。䢩问黄钟律，公为定累黍。所契在金石，论说无龃龉。导山导昆仑，导水导汉汝。置身象教前，字字钩微绪。辨鼎首辨夏，蛟篆力为抒。雕戈结句曲，牙聱齿亦齼。商彝尚简约，丁癸亡父举。虎卣当提梁，鸡单饰似？。文作科斗形，尾细腹则巨。由仓而及籀，猎碣柳贯鱮。字孳寝加益，繁缛得配所。槃敦亦轇轕，剖析纷如纻。象形释亚若，谐声说楂？。会意皕二百，衅眉转注语。指而知其事，抌揄训舂杵。假借门最多，若{至至/火}若蘧莒。鵻父从鸟旁，桷妃本非梠。臤鼎㮚乃衡，弡■？即糈。同声相为用，伯女为帛女。一字或数假，𣥐玈旅通旅。留心辨名物，甔齐？属楚。疐甗无底甑，■钟乃有锯。下泉秦汉器，错{煭去灬}兼尊俎。渗槃谓之颒，雁镫用然苣。晋尺度虑俿，汉斛数秉筥。刀镜亦有文，缪篆杂纷处。下网得珊瑚，采蓝具曲？。徵引罗群书，隺守谨遵许。研精罔遗力，训诂出心杼。从以篆文释，乃合古籀叙。邛首问沮诵，钩稽无违拒。爰礼徵汉廷，说字来禁御。集古搜欧阳，剖录洪赵吕。近称吴侃权，握粟出问权。大哉仪徵师，卫道作柱碍。岩岩泰岳尊，宫作岨与岠。灏灏渤澥流，水汇蠡与濋。大厦张帡幪，龙簨错鳞卢。会稽来竹箭，楚材集杞榉。公馆席西宾，密如蟨与駏。公子来受学，酌醴酿黑秬。洪钟撞之莛，合止有柷敔。参订公成书，择善无细钜。解亚为两弓，确然定夺予。奇文释妥康，方语辨粔籹。十九依公言，间亦采众侣。公出观枢政，蠠没力不虑。獬豸立乌台，执笏近清篽。洞悉民生隐，献疏纳当宁。向用日以隆，内{弗幵}外封圉。三辅辟黄图，庭清息囹圄。蔽芾留甘棠，嘉禾界生稆。飞刍督漕粟，天庾富廪糈。河流亦顺轨，舟行无间沮。伟哉经济才，帝用作心膂。佩玉鸣玱玱，金紫簇衙衙。仕与学兼优，厉志策修阻。胡为瘘痹加，困顿长抱癙。老学犹孜孜，执卷手不去。士仰子云亭，问字酒有藇。帷幄来春风，蹑屩乐？？。公篆循熹斯，公楷学嶭褚，画品亦森逸，精神著墨楮。？画与？书，门外履纳苴。庭来道士鹅，俎献博士羜。手泽家犹存，产抵万金贮。阿童不识字，糅杂入簏？。傥不遇知音，祖龙啖一炬。有子抱彝器，珍等清芬茹。什袭藏之箧，百年经墨煮。其中亦涂鸦，拾起益惶怇。问夹参诗筒，嵯峨势若峿。浸淫入晋魏，英含复华咀。想当落墨时，奋猛巷洪溆。研露散珠玉，花压读书屿。忆䢩初见公，公起俊堂著。弹指一瞬息，？{衣中嵌航}十寒暑。维时丙午夏，遂初赋桑苎。束装当戒涂，料理作行旅。公子抱书来，为属弁之序。展玩不能释，且行复且跙。蒹葭犹苍苍，伊人宛在渚。此卷成英年，其才博以谞。是非颇不谬，毋凿柳与柜。舛驳业已袪，点窜其庸讵。卷帙亦浩博，字坚力则纾。锐意负大山，当无笑蝜？。愿以函琳琅，金薤浣露湑。不乃藏葫芦，读下饮醇醑。盍早登梨枣，莫作延以伫。堂荫今依依，锄经筑有墅。
题朱椒堂钟鼎款识稿全用六语韵
作者：陈庆镛
朝代：清
体裁：古风

椒堂古君子，日䢩倾相与。䢩持夔鼓文，公为析鼮鼠。䢩问黄钟律，公为定累黍。所契在金石，论说无龃龉。导山导昆仑，导水导汉汝。置身象教前，字字钩微绪。辨鼎首辨夏，蛟篆力为抒。雕戈结句曲，牙聱齿亦齼。商彝尚简约，丁癸亡父举。虎卣当提梁，鸡单饰似�。文作科斗形，尾细腹则巨。由仓而及籀，猎碣柳贯鱮。字孳寝加益，繁缛得配所。槃敦亦轇轕，剖析纷如纻。象形释亚若，谐声说楂�。会意皕二百，衅眉转注语。指而知其事，抌揄训舂杵。假借门最多，若■若蘧莒。鵻父从鸟旁，桷妃本非梠。臤鼎㮚乃衡，弡■�即糈。同声相为用，伯女为帛女。一字或数假，■玈旅通旅。留心辨名物，甔齐�属楚。疐甗无底甑，■钟乃有锯。下泉秦汉器，错■兼尊俎。渗槃谓之颒，雁镫用然苣。晋尺度虑俿，汉斛数秉筥。刀镜亦有文，缪篆杂纷处。下网得珊瑚，采蓝具曲�。徵引罗群书，隺守谨遵许。研精罔遗力，训诂出心杼。从以篆文释，乃合古籀叙。邛首问沮诵，钩稽无违拒。爰礼徵汉廷，说字来禁御。集古搜欧阳，剖录洪赵吕。近称吴侃权，握粟出问权。大哉仪徵师，卫道作柱碍。岩岩泰岳尊，宫作岨与岠。灏灏渤澥流，水汇蠡与濋。大厦张帡幪，龙簨错鳞卢。会稽来竹箭，楚材集杞榉。公馆席西宾，密如蟨与駏。公子来受学，酌醴酿黑秬。洪钟撞之莛，合止有柷敔。参订公成书，择善无细钜。解亚为两弓，确然定夺予。奇文释妥康，方语辨粔籹。十九依公言，间亦采众侣。公出观枢政，蠠没力不虑。獬豸立乌台，执笏近清篽。洞悉民生隐，献疏纳当宁。向用日以隆，内■外封圉。三辅辟黄图，庭清息囹圄。蔽芾留甘棠，嘉禾界生稆。飞刍督漕粟，天庾富廪糈。河流亦顺轨，舟行无间沮。伟哉经济才，帝用作心膂。佩玉鸣玱玱，金紫簇衙衙。仕与学兼优，厉志策修阻。胡为瘘痹加，困顿长抱癙。老学犹孜孜，执卷手不去。士仰子云亭，问字酒有藇。帷幄来春风，蹑屩乐��。公篆循熹斯，公楷学嶭褚，画品亦森逸，精神著墨楮。�画与�书，门外履纳苴。庭来道士鹅，俎献博士羜。手泽家犹存，产抵万金贮。阿童不识字，糅杂入簏�。傥不遇知音，祖龙啖一炬。有子抱彝器，珍等清芬茹。什袭藏之箧，百年经墨煮。其中亦涂鸦，拾起益惶怇。问夹参诗筒，嵯峨势若峿。浸淫入晋魏，英含复华咀。想当落墨时，奋猛巷洪溆。研露散珠玉，花压读书屿。忆䢩初见公，公起俊堂著。弹指一瞬息，�■十寒暑。维时丙午夏，遂初赋桑苎。束装当戒涂，料理作行旅。公子抱书来，为属弁之序。展玩不能释，且行复且跙。蒹葭犹苍苍，伊人宛在渚。此卷成英年，其才博以谞。是非颇不谬，毋凿柳与柜。舛驳业已袪，点窜其庸讵。卷帙亦浩博，字坚力则纾。锐意负大山，当无笑蝜�。愿以函琳琅，金薤浣露湑。不乃藏葫芦，读下饮醇醑。盍早登梨枣，莫作延以伫。堂荫今依依，锄经筑有墅。
挽曾国荃联
作者：陈庆韶
朝代：清
体裁：联

遗爱遍大江南北，干戈衽席，复睹升平，历稽将相功名，公望自当齐太傅；元勋系薄海安危，谈笑指挥，咸资坐镇，若论光仪亲炙，我生差似胜东坡。
挽谭宗浚联
作者：陈序球
朝代：清
体裁：联

望断归程，满目云山空洒泪；魂来入梦，昨宵风雨尚论文。
酒楼联
作者：陈序球
朝代：清
体裁：联

宾主尽千觞，共评量裙屐风流，文章霞绮；阑干凭百尺，好领略珠江月色，花埭云香。
挽张百熙联
作者：陈应科
朝代：清
体裁：联

兴学为政界继起伟人，议规则，订图书，热血满腔，无非欲举国前途，造文明幸福；铸像是吾辈公同纪念，仰仪型，思教育，普天抱恨，讵惟独五羊志士，生追悼感情。
善后局联
作者：陈应聘
朝代：清
体裁：联

保良是公，攻匪是公，筹饷亦是公，谁实不公，谁实秉公，愿诸公须存公道；西南有局，东北有局，冈州又有局，最难成局，最难了局，到此局切勿局人。
伊犁谪居十有三年闻有放归之命感赋
作者：陈庭学
朝代：清

雪巘云看塞上过，毡乡诗得室中哦。事无可覈残书少，足未曾经幽胜多。博望遗声想笳吹，柳州续响壮铙歌。废材幸博新衔赐，十载谁期鬓易皤。
春夜
作者：陈庭学
朝代：清

春夜掩柴荆，耽吟梦未成。窗风生暗籁，檐雨乱疏更。一砚磨人老，孤镫达曙清。城开南岭霁，烟翠半江横。
格子烟墩
作者：陈庭学
朝代：清

上天下地无一物，穷荒仰面惟星辰。百年未了世间事，片刻且为空外人。婆悉厥海等勺水，折罗漫山同纤尘。轻车度漠沙月出，似泛虚舟涉远津。
挽吴元炳母联
作者：陈康祺
朝代：清
体裁：联

一德君臣，同悲爱日；三吴士女，为罢端阳。
挽张百熙联
作者：陈延骥
朝代：清
体裁：联

在旧学界负宿望，在新社会无贬词，置驿通邮，佥日微公不及此；谓失意备极尊崇，谓得君赍志以殁，知人论世，并时宰执未应忘。
九日过海幢寺送金道人回丹霞有作并寄逃两诸公
作者：陈廷和
朝代：清

何事买山隐，丹霞紫气高。东西双草履，风雨一絺袍。仄径赖容屐，急流须著篙。重阳好风日，未敢学持螯。
代家简生送别黄逃两别驾还漳
作者：陈廷和
朝代：清

匹马向巑岏，招摇强自宽。人生聚散易，吾党别离难。计日思倾盖，临风羡整冠。我歌老骥罢，觅醉碎琅玕。
登坡公白鹤峰有感
作者：陈廷和
朝代：清

隐约幽丛里，残墉岭外崇。新愁销嫩草，旧恨付凄风。鹤有千年迹，人传百世雄。登堂还自慰，谩语古今同。
至日舟次有感
作者：陈廷和
朝代：清

至日犹为客，愁中不记年。白沙增月色，古木废桑田。买醉怅无侣，含悽独扣舷。故园宵梦里，歌舞老莱前。一线初长日，狂吟独怅时。野花寒自发，山鸟集还移。潮水应期至，霄云入谷迟。中流且击楫，莫遣榜人知。
至日舟次有感·其一
作者：陈廷和
朝代：清

至日犹为客，愁中不记年。白沙增月色，古木废桑田。买醉怅无侣，含悽独扣舷。故园宵梦里，歌舞老莱前。
至日舟次有感·其二
作者：陈廷和
朝代：清

一线初长日，狂吟独怅时。野花寒自发，山鸟集还移。潮水应期至，霄云入谷迟。中流且击楫，莫遣榜人知。
舟次早行
作者：陈廷和
朝代：清

蘼芜平野阔，一望晓烟青。戍鼓催残月，樯旗汎落星。轻舟宜浅濑，落叶见林坰。背指经过处，飞鸥已满汀。
过惠州柬沈屺庵司理公祖
作者：陈廷和
朝代：清

忽忽浮云塞路岐，间关蛮越欲何之。可堪北辙涂膏事，反作南冠对泣时。舐犊垂怜孤客意，弃材难慁圣明知。请看初日潇湘色，馀照犹传八咏诗。
送层公回闽
作者：陈廷和
朝代：清

我生犹未老，天意欲如何。日月双蓬鬓，乾坤一放歌。世途尽鸟笼，吾道在鸡窠。努力诸公事，中流漫逐波。众鸟归飞暮，羊城孤客愁。一身萍底影，双眼水中鸥。长夜空思月，无家始识秋。羡君轻去住，何计觅同舟。
送层公回闽·其一
作者：陈廷和
朝代：清

我生犹未老，天意欲如何。日月双蓬鬓，乾坤一放歌。世途尽鸟笼，吾道在鸡窠。努力诸公事，中流漫逐波。
送层公回闽·其二
作者：陈廷和
朝代：清

众鸟归飞暮，羊城孤客愁。一身萍底影，双眼水中鸥。长夜空思月，无家始识秋。羡君轻去住，何计觅同舟。
月池
作者：陈廷圭
朝代：清

象月凿为池，池清如月皎。芙蕖倚风开，月色含香渺。
法华寺怀古
作者：陈廷圭
朝代：清

招提古迹蝶园中，物化都从佛化空。池水何缘含旧绿，岸枫犹自落残红。茫茫湖海寰中客，栩栩江山梦里翁。吾辈寻春谈往事，昙花坐对冷帘栊。
鲲身渔火得寒字五言六韵
作者：陈廷圭
朝代：清

鲲身沙似雪，渔火夜团团。掩映星千点，斜联月半阑。微明含宿雾，列焰照回澜。影拂寥天静，光横极浦寒。遥瞻依水曲，细数隐江干。海国恬熙日，频闻唱晚欢。
中秋玩月
作者：陈廷宪
朝代：清

三五平分九十秋，良宵得月倍清幽。风飘丹桂从天落，潮带冰轮入港流。锦里先生来海峤，绛纱弟子住瀛洲。光阴荏苒真堪惜，老矣吾还秉烛游。
澎湖杂咏
作者：陈廷宪
朝代：清

为避尘埃到海滨，海中依旧有黄尘。风波满眼才登岸，又被惊沙乱打人。阴云忽起飓风去，雪岭银峰顷刻成。不独船中人胆落，山头閒看也心惊。偃草吹花臭味同，从来未识鲤鱼风。炉烟忽变薰莸气，疑是龙涎落鼎中。润下因何自上来，空中真有撒盐才。庖人若解为霖味，清水调羹只用梅。晓起惟闻雀斗争，夜来还有白鸠鸣。寻常凡鸟都如凤，到老何曾听一声。重驿难通异地宾，舆台陪隶是比邻。不逢徐福求仙至，那有乘桴访戴人。岛屿平铺几点沙，人从鳌背立生涯。烟波万顷天连水，得见青山才是家。终古无人见郁葱，不材榕树亦惊风。只除铁网中间觅，倒有珊瑚七尺红。莎草蘼芜见亦难，休论秋菊与春兰。前身折尽看花福，应是河阳旧宰官。天生甘薯海中餐，细切银丝日炙乾。万廪千箱居积满，不劳引领望台湾。待雨凭天插地瓜，不知秧稻可开花。若非戍米源源济，万灶几无粒食家。浪激沙团万窍穿，犬牙相错胜花砖。从兹版筑成无用，百堵皆兴不费钱。及肩墙已费经营，百堞雄关岂易成。直把澎湖当蓬岛，神仙居处本无城。裙布终身既富饶，翻嫌罗绮太轻飘。桑麻机杼浑多事，自有鲛人会织绡。近水生涯海当田，吐馀螺壳尚论钱。烧成不独涂墙好，还与舟人补漏船。一束生刍未肯烧，只缘黄犊腹犹枵。更从牛后传薪火，曝向斜阳胜采樵。海阔常多拔木风，工师故作小房栊。自家门户低头惯，行到高堂尚曲躬。拾遗全赖海扬波，捕水耕山得几何。但祝丰年生意好，不争澳口破船多。钲鼓喧哗闹九衢，一条草簟当氍毹。舳舻亦到江南地，曾听钧天广乐无。鸡林尚识香山句，沧海宁无子建才。岂是天公留混沌，不教人带锦囊来。
澎湖杂咏·其一
作者：陈廷宪
朝代：清

为避尘埃到海滨，海中依旧有黄尘。风波满眼才登岸，又被惊沙乱打人。
澎湖杂咏·其七
作者：陈廷宪
朝代：清

岛屿平铺几点沙，人从鳌背立生涯。烟波万顷天连水，得见青山才是家。
澎湖杂咏·其三
作者：陈廷宪
朝代：清

偃草吹花臭味同，从来未识鲤鱼风。炉烟忽变薰莸气，疑是龙涎落鼎中。
澎湖杂咏·其九
作者：陈廷宪
朝代：清

莎草蘼芜见亦难，休论秋菊与春兰。前身折尽看花福，应是河阳旧宰官。
澎湖杂咏·其二
作者：陈廷宪
朝代：清

阴云忽起飓风去，雪岭银峰顷刻成。不独船中人胆落，山头閒看也心惊。
澎湖杂咏·其二十
作者：陈廷宪
朝代：清

鸡林尚识香山句，沧海宁无子建才。岂是天公留混沌，不教人带锦囊来。
澎湖杂咏·其五
作者：陈廷宪
朝代：清

晓起惟闻雀斗争，夜来还有白鸠鸣。寻常凡鸟都如凤，到老何曾听一声。
澎湖杂咏·其八
作者：陈廷宪
朝代：清

终古无人见郁葱，不材榕树亦惊风。只除铁网中间觅，倒有珊瑚七尺红。
澎湖杂咏·其六
作者：陈廷宪
朝代：清

重驿难通异地宾，舆台陪隶是比邻。不逢徐福求仙至，那有乘桴访戴人。
澎湖杂咏·其十
作者：陈廷宪
朝代：清

天生甘薯海中餐，细切银丝日炙乾。万廪千箱居积满，不劳引领望台湾。
澎湖杂咏·其十一
作者：陈廷宪
朝代：清

待雨凭天插地瓜，不知秧稻可开花。若非戍米源源济，万灶几无粒食家。
澎湖杂咏·其十七
作者：陈廷宪
朝代：清

海阔常多拔木风，工师故作小房栊。自家门户低头惯，行到高堂尚曲躬。
澎湖杂咏·其十三
作者：陈廷宪
朝代：清

及肩墙已费经营，百堞雄关岂易成。直把澎湖当蓬岛，神仙居处本无城。
澎湖杂咏·其十九
作者：陈廷宪
朝代：清

钲鼓喧哗闹九衢，一条草簟当氍毹。舳舻亦到江南地，曾听钧天广乐无。
澎湖杂咏·其十二
作者：陈廷宪
朝代：清

浪激沙团万窍穿，犬牙相错胜花砖。从兹版筑成无用，百堵皆兴不费钱。
澎湖杂咏·其十五
作者：陈廷宪
朝代：清

近水生涯海当田，吐馀螺壳尚论钱。烧成不独涂墙好，还与舟人补漏船。
澎湖杂咏·其十八
作者：陈廷宪
朝代：清

拾遗全赖海扬波，捕水耕山得几何。但祝丰年生意好，不争澳口破船多。
澎湖杂咏·其十六
作者：陈廷宪
朝代：清

一束生刍未肯烧，只缘黄犊腹犹枵。更从牛后传薪火，曝向斜阳胜采樵。
澎湖杂咏·其十四
作者：陈廷宪
朝代：清

裙布终身既富饶，翻嫌罗绮太轻飘。桑麻机杼浑多事，自有鲛人会织绡。
澎湖杂咏·其四
作者：陈廷宪
朝代：清

润下因何自上来，空中真有撒盐才。庖人若解为霖味，清水调羹只用梅。
由岳麓寺下山返舟作
作者：陈廷庆
朝代：清

湘滨来五度，才得一登临。片片江帆影，重重岳树阴。碑赊三日读，僧向六朝寻。欲续传镫事，斜阳下碧岑。
青石梁道中
作者：陈廷庆
朝代：清

两崖青石引青莎，一径松杉罥薜萝。立马爱当奇石秀，下山犹见夕阳多。愿同孺子尘缨浊，可有高人薖轴歌。岚翠泉声行不断，道傍时欲坐盘陀。
寄怀六兄汉阳
作者：陈廷弼
朝代：清

长安共被一镫凉，忽漫行踪各渺茫。书到方知留夏口，冬来犹未到郧阳。分携南朔云千里，飘泊江湖泪几行。无限离愁谁共语，渚烟汀火隔潇湘。
羚羊峡歌
作者：陈廷弼
朝代：清

羚羊之峡何巃嵷，根盘厚地凌高穹。不知谁奋巨灵手，擘成万朵青芙蓉。丹峰回合翠岩错，暧然日月悬洪濛。中穿一道束江水，左旋右折开重重。牂牁西下万余里，涛风沫雪驰游龙。惊波乍抑急湍驶，沙崩石触声沨沨。拿舟入谷若行尽，阴深疑与焦源通。山回棹转更幽绝，置身恍在潜虬宫。豁然长啸空谷应，音流哀壑生天风。啾啾山鬼叫崖馆，峡猿相答幽篁丛。文鱼腾跃老蛟起，横吹灵雨迷青枫。客行过此迥凄沮，腰篙背笮行倥偬。我将返楫问炎海，浩乎一赴归墟中。
䢴江舟中别访濂
作者：陈廷敬
朝代：清
体裁：七言律诗

此行此别欲凄凉，忽洒临岐泪数行。梦里不知关塞远，归时那惜道途长。调饥辟谷思真诀，多病安心试好方。江上青山犹送客，连樯况复似连床。
䢴沟题别淮水
作者：陈廷敬
朝代：清
体裁：七言绝句

长淮千里水悠悠，送尽行人江岸头。最是裴褢东去意，暮潮还及上扬州。
丁丑六月十一日奉命题路路清廉画扇
作者：陈廷敬
朝代：清
体裁：五言律诗

殿阁微凉日，民岩顾念时。画图皆善诱，簪绂有良规。饮露心元洁，含香气未移。年年凤池畔，圣泽本无私。
丁卯元日即事示两儿
作者：陈廷敬
朝代：清
体裁：七言律诗

华发朝天蚤剧忙，青春闭阁兴还长。年光得得如流水，旅梦蘧蘧向夕阳。骥子诵诗惊过客，虎儿弄笔胜诸郎。一枝应逐桑榆煖，三径何当在帝乡。
丁香
作者：陈廷敬
朝代：清
体裁：五言律诗

插芦聊拟竹，移杏欲当梅。容易丁香树，纵横小院栽。雨中愁自结，月下影还来。春色渔阳晚，繁英且细开。
七夕以柳恽流景对秋夕为韵作者钱亮工蒋京少吴震一方凫宗宋稚恭于莲士儿子豫朋五首·其一
作者：陈廷敬
朝代：清
体裁：古风

霜娥垂半鬓，清晖寒欲流。复此照银浦，影落榆花秋。天人苟无情，灵匹何相求。况我二三子，能不结绸缪。
七夕以柳恽流景对秋夕为韵作者钱亮工蒋京少吴震一方凫宗宋稚恭于莲士儿子豫朋五首·其三
作者：陈廷敬
朝代：清
体裁：古风

青鹊西飞来，承华閟灵对。此时东方生，矫矫蒙英睐。我本晒书人，兼有标裈态。心慕王子乔，吹笙骑鹤背。
七夕以柳恽流景对秋夕为韵作者钱亮工蒋京少吴震一方凫宗宋稚恭于莲士儿子豫朋五首·其二
作者：陈廷敬
朝代：清
体裁：古风

清响回新飙，绝冥倒浮景。流盼年光斜，数子入眼冷。击筑今游燕，变徵或歌郢。针楼人应眠，文字坐驰骋。
七夕以柳恽流景对秋夕为韵作者钱亮工蒋京少吴震一方凫宗宋稚恭于莲士儿子豫朋五首·其五
作者：陈廷敬
朝代：清
体裁：古风

凤驾岁不虚，龙梭月再掷。平时扫门人，已断辙蹄迹。纵酒酌清流，濯缨谢华剧。将子复能来，馀欢继闰夕。
七夕以柳恽流景对秋夕为韵作者钱亮工蒋京少吴震一方凫宗宋稚恭于莲士儿子豫朋五首·其四
作者：陈廷敬
朝代：清
体裁：古风

玉露未摇落，志士怀凛秋。清浅河汉水，盈盈万古愁。星明伫含睇，美人凝目留。思君荐瑶席，托兴于牵牛。
七夕城南晚归书兴
作者：陈廷敬
朝代：清
体裁：七言律诗

碧落微云月似钩，谁家帘捲曝衣楼。流年巧妇矜红粉，半世痴儿已白头。河汉星低清浅水，关山人老别离秋。夜凉一枕残书梦，潦倒西风万古愁。
七夕宿城北人家亭子戏咏织女
作者：陈廷敬
朝代：清
体裁：七言律诗

银浦临波溅绣裳，明霞犹似嫁时妆。画眉月姊教新妩，掠鬓风姨送晚香。天上双星儿女态，人间一日别离肠。凤梭閒却机丝冷，乌鹊头童岁岁忙。
七月三日野宿二首·其一
作者：陈廷敬
朝代：清
体裁：五言律诗

晚景横门外，关山此路分。蝉声咽疏雨，马首带残云。篱拆秋花重，溪香暮草熏。城钟夜方寂，野宿几回闻。
七月三日野宿二首·其二
作者：陈廷敬
朝代：清
体裁：五言律诗

初月挂西城，新秋夜色清。白杨风似雨，素发暗还明。山鬼欺残梦，樵人责旧盟。觉时忘枕席，贪听石泉声。
七月九日召左都御史廷敬侍郎乾学学士英侍读学士士奇编修讷赐食西苑秋云亭遣中使就赐御书及内制法琅涂金垆瓶匙箸香合各一恭纪五首·其一
作者：陈廷敬
朝代：清
体裁：七言律诗

鸳行拂曙影裴褢，风舞槐龙翠作堆。北极金舆天上转，西清黄伞日边来。从容刻漏传仙馔，亲切烟霄侍帝台。诏许甘泉承曲宴，几人荣遇得追陪。
七月九日召左都御史廷敬侍郎乾学学士英侍读学士士奇编修讷赐食西苑秋云亭遣中使就赐御书及内制法琅涂金垆瓶匙箸香合各一恭纪五首·其三
作者：陈廷敬
朝代：清
体裁：七言律诗

钿轴开函翠帕舒，羲图颉迹岂能如。骊珠何止千金赐，凤藻曾经万卷书。日历定须编翰简，流传应许到樵渔。桑榆记取茅檐下，长捧恩华望属车。
七月九日召左都御史廷敬侍郎乾学学士英侍读学士士奇编修讷赐食西苑秋云亭遣中使就赐御书及内制法琅涂金垆瓶匙箸香合各一恭纪五首·其二
作者：陈廷敬
朝代：清
体裁：七言律诗

御奁书卷日相随，勤政帘前奏对时。文囿先知新稼穑，尧阶不剪旧茅茨。渚花含笑移舟近，水鸟衔恩度槛迟。自有衢樽联镐饮，微臣长诵蓼萧诗。
七月九日召左都御史廷敬侍郎乾学学士英侍读学士士奇编修讷赐食西苑秋云亭遣中使就赐御书及内制法琅涂金垆瓶匙箸香合各一恭纪五首·其五
作者：陈廷敬
朝代：清
体裁：七言律诗

龙尾追趋内掖门，缀班乌署直微垣。饫知中禁兰庖味，别赐西园玉膳恩。坐对宫花偏露重，归来台柏带春温。叨随芝阁分藜火，剩有冰心奉至尊。
七月九日召左都御史廷敬侍郎乾学学士英侍读学士士奇编修讷赐食西苑秋云亭遣中使就赐御书及内制法琅涂金垆瓶匙箸香合各一恭纪五首·其四
作者：陈廷敬
朝代：清
体裁：七言律诗

珍锡琳琅列禁筵，博山新制侑嘉笾。含熏欲泛金茎露，宿火犹分玉篆烟。光烂卿云逢舜日，文镌宝历纪尧年。银罂翠管休相拟，归路天香满绣鞯。
七月二十一日赐宴瀛台迎薰亭恭纪二十韵
作者：陈廷敬
朝代：清
体裁：七言排律

右掖南薰水殿凉，宸游此日命瑶觞。宜春小苑通平乐，太液神池接建章。金锁北连驰道合，银河西绕禁垣长。依稀昼漏传鳷鹊，宛转霓旌下凤凰。映晓红蕖难辨影，回风碧落只闻香。已同葵叶倾朝日，不与春花竞艳芳。山杂夏云峰四起，林含时雨树千行。仙槎迥拂沧溟外，锦石曾支日月傍。雁沼芙蓉开别馆，龙楼花萼召诸王。公卿渥泽来丹陛，侍从恩深直玉堂。宵旰至今劳圣主，拜飏从此见明良。移将彩仗趋长乐，不待萧韶出上阳。翠渚张筵云幕湿，雕盘列俎绣绡黄。天杯泛露承仙掌，宝鼎调兰饫尚方。无尽皇情同海岳，一时胜赏在林塘。蓬莱岁月春何限，鱼水君臣兴未央。会见大酺欢父老，已看燕乐遍岩廊。诗成宴镐如周后，曲奏横汾陋汉皇。御藻昭回腾紫极，词曹翰墨侍明光。清时不献长杨赋，谱入讴歌国步康。
七月二十日传旨网鱼赐侍直诸臣是日竟不得鱼恭纪
作者：陈廷敬
朝代：清
体裁：七言绝句

一霎兰桡小院门，传呼中使玉音温。金鳞网得须宣赐，未赐恩深已赐恩。
七月六日立秋怀王北山给事
作者：陈廷敬
朝代：清
体裁：七言律诗

清时要地重黄门，封事词林共讨论。秋色边烽还照耀，西风画角又黄昏。双星河汉隔钟漏，一叶梧桐飞掖垣。记得延英去年事，宣豪江砚正承恩。
七月廿七日移居宣武门东街二首·其一
作者：陈廷敬
朝代：清
体裁：五言律诗

众峰晴自出，为此卜幽栖。卷幔秋风入，钩帘落日低。才容旋马地，巳得种花畦。望眼云山外，愁时只向西。
七月廿七日移居宣武门东街二首·其二
作者：陈廷敬
朝代：清
体裁：五言律诗

九逵倚徙遍，四海问吾庐。垂尽将归橐，飘零旧著书。残生关药饵，万事托樵渔。鸿爪东西意，天涯任所如。
万寿寺华严钟歌
作者：陈廷敬
朝代：清
体裁：古风

万石之钟谁所作，矗立平地嵬然高。不屋而坛岂谓是，土花缘碧松萧梢。我行其下惊突兀，两屐倦著才周遭。夙知遍写贝叶文，五指欲扪心郁陶。华严八十一卷字，星离云布撑烟霄。初如恒河算沙数，忽如大地吹秋毫。又如天门下钩锁，堤防撇捩神龙跳。缩形极意谨绦旋，岂知鹏路容抟翱。玉绳勾划有馀境，沈郎运笔光动摇。浓点垂露洒银汉，纤波倒海抽琳条。宝书诸品补隙罅，下者铣于高蒲牢。尽刬雷回云纭迹，直监毗城鹫岭标。良工镂刻心亦苦，藕丝针锋怜攫搔。迩来漂转三百载，覆以风雨栖蓬蒿。讵有石玞厌赑屃，空令金钮閒鼍蛟。姚师组钵游市朝，鼎铛有耳为尔曹。铸此那数九州铁，金精焜耀飞廉号。吾闻先王古有制，不过钧石谐箫韶。师也佐命专魁杓，徒令天乐声迢迢。云门大吕神降格，何必万石为钟豪。呜呼，何必万石为钟豪。
万泉寺二首·其一
作者：陈廷敬
朝代：清
体裁：古风

野峰青巉巉，涛泷或相似。北游慕江湖，睨眴久非是。尘沙激箭镞，聒聒困人耳。眼明柳村树，草径披烟水。落雁随绿波，放鸭逐红蕊。轻涛不容楫，溅沫才濡轨。空陂自击撞，枯荷郁填委。渺然想沧洲，驾帆涉涯涘。
万泉寺二首·其二
作者：陈廷敬
朝代：清
体裁：古风

寺门落花时，决决流泉注。我昔游南村，小丘柳夹路。马箠飏回风，帽檐岸斜树。豁然登土城，垝垣慄晚暮。浊醪荡羁情，残阳窘野步。禁钥下急符，昏鸦屡相赴。及兹颇放浪，悲乐亦更互。且复远吏舍，无妨日歌呼。
三原房慎庵以季弟发公遗行属为诗
作者：陈廷敬
朝代：清
体裁：七言律诗

人物关中房季子，弟兄名重郑当时。独怜春草西堂句，不愧荒阡有道碑。结发文章轻万户，伤心书卷付佳儿。青衫黄壤连枝恨，泪叶翻风宰树悲。
三家店温生具食
作者：陈廷敬
朝代：清
体裁：五言律诗

出门已昏黑，烟火隔城闉。才宿三家店，便为千里人。豆羹肥胜肉，柿酒白如银。邂逅临岐路，情同故旧亲。
三峡流泉歌为曹鍊师作
作者：陈廷敬
朝代：清
体裁：古风

惜哉高渐离，燕市击筑徒尔为。却笑陈梓州，瑶琴椎碎求人知。老夫埋名燕山陲，有客抱琴请赋诗。自言此中可度世，三峡流泉挂我青桐枝。闻公有雅志，高枕谈庖羲。鸿濛閟元气，弹出七条丝。不论高山与流水，一丘一壑庸讵奇。蓬莱方丈可径到，阮公仲容俨在兹。何用仙人赤城杖，腾驾自有长风吹。是日空堂花落时，一弹为我生颜姿。寂寂幽窗语，沉沉若有思。豁然野旷当帘帷，琮琤万马摇金羁。奔厓走石几千里，五丁运斧神工施。飞泉漠漠皎如练，银河倒下清且漪。楚云窈窕作变态，挟将暮雨凉侵肌。章华人去细腰尽，仿佛似有猿声悲。终弹使我再三叹，师今年少红两颐。老我衰飒双白鬓，故山有约相参差。感君古音发妙指，状君雅调无妍辞。攫深醳愉各有以，鼓琴直可还春熙。
三月三日同杨松谷泛舟沁水
作者：陈廷敬
朝代：清

始得方舟稳，沧波转路迷。涛声春昼外，寺影夕阳西。杨柳横桥暗，桃花夹岸齐。十年江海兴，与尔手同携。
三月二十八日夜与牧仲有郊馆唱詶诗一时和者甚众五月三日夜独宿叠前韵二首·其一
作者：陈廷敬
朝代：清
体裁：七言律诗

漫叟遗风写兴诗，关西清德畏人知。竹林启事偏来早，兰褉流觞不较迟。秀句我应惭少俊，名场公自擅当时。龙云相逐还相见，卅载能禁一昔思。
三月二十八日夜与牧仲有郊馆唱詶诗一时和者甚众五月三日夜独宿叠前韵二首·其二
作者：陈廷敬
朝代：清
体裁：七言律诗

同咏清晖谢客诗，暮天云树杜陵知。二泉水绕波来远，新月山长影去迟。麦熟鸠飞疏雨外，柳眠人过晚凉时。相逢为道频相忆，缀璧连珠系我思。
三月八日晚出西郊宿法华寺
作者：陈廷敬
朝代：清
体裁：七言律诗

落霞如绮草如茵，漠漠晴川烟景新。柳陌不随今夜月，桃花争见一年春。到门双树松阴长，下榻三回客梦频。清梵未残鸡唱晓，又驱羸马遂流尘。
三月廿八日刘户部公㦷招同汪户部苕文吴编修玉随董御史玉虬梁御史曰缉王仪部贻上李检讨湘北集宣武门东河楼看柳三首·其一
作者：陈廷敬
朝代：清
体裁：五言律诗

十载来燕市，三春上蓟楼。树惊为客老，人惜送春游。烟月章台路，风花灞水流。纤条兼弱絮，管尽古今愁。
三月廿八日刘户部公㦷招同汪户部苕文吴编修玉随董御史玉虬梁御史曰缉王仪部贻上李检讨湘北集宣武门东河楼看柳三首·其三
作者：陈廷敬
朝代：清
体裁：七言绝句

红帘亭子枕城河，云气青青水碧波。杨柳千条春不去，一声吹笛落花多。
三月廿八日刘户部公㦷招同汪户部苕文吴编修玉随董御史玉虬梁御史曰缉王仪部贻上李检讨湘北集宣武门东河楼看柳三首·其二
作者：陈廷敬
朝代：清
体裁：七言绝句

城下春流忆远江，楼边柳色坐平窗。东风还肯留三日，乘兴能来倒玉缸。
三月廿八日刘户部公㦷招同汪户部苕文吴编修玉随董御史玉虬梁御史曰缉王仪部贻上李检讨湘北集宣武门东河楼看柳三首大司马芝麓龚公招同刘公㦷吴玉随梁曰缉汪苕文程周量王贻上李湘北陈其年集城南送董玉虬御史赴陇右分用杜公秦州诗韵得彊字繁字·其一
作者：陈廷敬
朝代：清
体裁：五言律诗

南院逢君日，秋来十载彊。晓风天语近，昼刻奏书长。度陇新旌节，行边旧骕骦。秦州西日外，极目已苍苍。
三湖二首·其一
作者：陈廷敬
朝代：清
体裁：五言律诗

湖光杳无际，河上棹歌行。春水连天尽，斜阳接地平。云霞三百里，烟火几重城。可惜风帆驶，邮签促去程。
三湖二首·其二
作者：陈廷敬
朝代：清
体裁：五言律诗

三湖望不极，夕艇进长河。老屋偏临水，儿童解弄波。星明依钓火，月影散渔蓑。阅尽烟涛意，生涯足啸歌。
上元前一夜宿北墅壮履内直未归即事作
作者：陈廷敬
朝代：清
体裁：七言律诗

华林渺渺接烟村，宿鸟寒枝似故园。人道谢家生玉树，汝怜韩昶识金根。关山往路频回首，灯火良宵独倚门。已办乞身章再上，归田心事待重论。
上元前夕宿法华寺春日有间酬三明长老索诗之意
作者：陈廷敬
朝代：清
体裁：七言律诗

青山落日正逶迤，况是春灯欲试时。佛火长明投寺宿，冰山暂撞看儿嬉。檐捎烟树东风蚤，院闭霜钟曙色迟。一诺汤休微笑意，桃花柳絮又参差。
上元即事简汤西厓都谏
作者：陈廷敬
朝代：清
体裁：古风

春山苍苍春树绿，月高起行月渐没。今夜元夜月应圆，晓月虽去夜出还。我初击筑北游燕，横腰宝剑光可怜。行向燕人问岐路，易水清流古道边。归来落日紫烟生，壮心未已白发惊。遥看青绮门前月，已度黄云塞上城。少年踏月琼楼下，清辉照耀银鞍马。漏水金壶达晓稀，袒屣歌筵与舞社。只今闭门对月閒，门前灯火高如山。忽闻剥啄声逾静，云章五色投柴关。抚卷摩挲揩老眼，顿使少年看月精魂还。呜呼此月万古长出瀛海里，此诗万古长留天地间。
上元夜二首·其一
作者：陈廷敬
朝代：清
体裁：七言绝句

閒却铜街玉漏声，落梅风起蹋尘行。十年走马欢娱地，卧看蛜蝛独夜情。
上元夜二首·其二
作者：陈廷敬
朝代：清
体裁：七言绝句

玉馆金床坐上貂，钿蝉银甲闹檀槽。健儿正罢征东役，刁斗无声夜月高。